Blog Post: Sparkasse mBanking Windows Phone aplikacija dostupna za preuzimanje\nOd prošle sedmice svi korisnici Windows Phone uređaja i korisnici usluga Sparkasse Bank u Bosni i Hercegovini mogu se prijaviti za korištenje Sparkasse mBanking aplikacije koju je za potrebe Sparkasse Bank razvila partnerska kompanija Ping d.o.o. iz Sarajeva. Prema navodima koji se mogu...\nBlog Post: Programeri iz BiH od danas mogu prodavati svoje Windows aplikacije\nMicrosoft je danas objavio proširenu listu zemalja iz kojih je moguće prodavati Windows Phone i Windows Store aplikacije, a među dodanim zemljama je i Bosna i Hercegovina. Naime, programeri iz Bosne i Hercegovine su već od ranije imali mogućnost objave besplatnih Windows Phone i Windows Store...\nBlog Post: Windows Phone aplikacija m-Intesa dostupna za preuzimanje\nIntesa Sanpaolo Banka je prva banka u Bosni i Hercegovini koja je svojim korisnicima za usluge mobilnog bankarstva ponudila i odgovarajuću Windows Phone 8 aplikaciju. Aplikacija "m-Intesa" na Windows Phone Store dostupna je još od kraja mjeseca marta, a zvanično je predstavljena sredinom aprila...\nBlog Post: //Publish/ događaj u Bosni i Hercegovini\nU organizaciji Microsofta i 33 MVP-a iz Microsoft zajednice, na 60-tak lokacija u svijetu organizira se događaj pod nazivom //publish/ . Ovaj događaj namijenjen je programerima koji su već objavili ili planiraju objaviti Windows Store ili Windows Phone aplikacije, kako bi predstavili i objavili svoje...\nBlog Post: Cafe.ba i SilverReader aplikacije dostupne na Windows Phone Store\nEkipa iza portala Cafe.ba tvrdi da ova web destinacija mjesto privlači preko 3 miliona posjeta, a sve korisnike Windows Phone 8 uređaja svakako će razveseliti podatak da od prošle sedmice mogu preuzeti i zvaničnu Cafe.ba Windows Phone aplikaciju koju je razvio Jovica Rikanović iz Bijeljine. ...\nBlog Post: Proglašeni Windows Phone Challenge pobjednici\nNa Windows Phone Challenge prijavljeno je ukupno 17 aplikacija, a sudije su kao pobjedničke u ovom takmičenju izabrale tri, i to: 1. mjesto: Prognoza (Dino Borogovac), Nokia Lumia 925 Iako se na Windows Phone Store može pronaći dosta kvalitetnih aplikacija za vremensku prognozu, toj listi sada možemo...\nBlog Post: Depo.ba Windows Phone 8 i SportSport.ba Windows Store aplikacije dostupne za preuzimanje\nNova Microsoft konferencija je dobra prilika i za objavu par novih lokalnih aplikacija. Naime, tokom Microsoft TechDay 2013 konferencije u Sarajevu, danas su predstavljene i dvije nove lokalne aplikacije za popularne portale Depo.ba (Windows Phone 8) i SportSport.ba (Windows Store / Windows 8). Portal...\nBlog Post: Takmičenje u razvoju Windows Phone aplikacija i Twitter chat\nKrajem protekle sedmice pokrenuli smo novo lokalno takmičenje u razvoju Windows Phone aplikacija, najavljeno još tokom izuzetno uspješnog Windows Phone Week skupa, koji se u Sarajevu održao krajem oktobra, a tokom kojeg smo razgovarali o razvoju Windows Phone 8 aplikacija korištenjem...\nBlog Post: Windows Phone Week i u Sarajevu\nWindows Phone Week predstavlja seriju skupova namijenjenih zajednici programera i entuzijasta, a koje organiziraju stručnjaci sa Microsoft MVP titulom iz čitavog svijeta. Skupovi se organiziraju u preko 20 zemalja, a među zemljama koje će organizirati Windows Phone Week je i Bosna i Hercegovina. ...\nBlog Post: Rezultati Windows Phone App Challenge takmičenja\nIza nas je Windows Phone App Challenge takmičenje za koje je prijavljeno ukupno 10 novih Windows Phone aplikacija. Tročlani žiri, u sastavu Bahrudin Hrnjica, Spaso Lazarević (oba sa Microsoft MVP titulom) i moju malenkost, imao je težak zadatak da izabere tri najbolje Windows Phone aplikacije. Proces...\nBlog Post: Objavljena Klix.ba aplikacija za Windows Phone\nNajpopularniji domaći portal, Klix.ba , od danas se može pohvaliti i sa kvalitetnom Windows Phone aplikacijom. Klix.ba aplikacija korisnicima daje mogućnost praćenja vijesti i drugih članaka sa ovog portala na osnovu ponuđenih kategorija, a koje odgovaraju kategorijama na samom portalu. U slučaju da...\nBlog Post: Najavljena Windows Phone Marketplace podrška za Bosnu i Hercegovinu\nKao što je poznato, korisnici Windows Phone pametnih telefona u Bosni i Hercegovini do sada nisu imali mogućnost pristupa Windows Phone Marketplaceu u slučaju da kao zemlju odaberu Bosnu i Hercegovinu, no dobra vijest je da će uz zvanični početak prodaje Windows Phone 8 uređaja, pristup Marketplaceu...\nBlog Post: Pobjednici FIT Coding Challenge Windows Phone takmičenja\nMicrosoft je ove godine podržao četvrto Coding Challenge takmičenje u organizaciji Fakulteta za informacijske tehnologije u Mostaru, kroz podršku za takmičenje u razvoju Windows Phone aplikacija. Takmičenje je ove godine po prvi put otvoreno za studente sa bilo kojeg fakulteta u zemlji te je privuklo...\nBlog Post: Prvi detalji o Windows Phone 8 platformi\nIako su mnogi od vas pratili prenos konferencije tokom koje su objavljeni prvi detalji o Windows Phone 8 platformi, svakako vrijedi još jednom osvrnuti se na neke od novine koje dolaze sa Windows Phone 8. Najbitnija novost vezana za novu platformu je činjenica da dijeli jezgru sa Windows 8 operativnim...\nBlog Post: Pik.ba aplikacija za Windows Phone\nOvih dana dobili smo novu lokalnu aplikaciju za Windows Phone, a riječ je o aplikaciji namijenjenoj korištenju najpopularnijeg domaćeg web servisa, Pik.ba , koji ujedno predstavlja i najposjećeniju lokanu web destinaciju. Pik.ba Windows Phone aplikacija omogućava jednostavno objavljivanje...\nBlog Post: Windows Phone radionice i dodatne informacije\nOstala su još samo četiri dana za prijavu na FIT Coding Challenge u Windows Phone kategoriji. Osim samog takmičenja, najavljene su i radionice posvećene razvoju Windows Phone aplikacija, koje počinju već sutra. Kroz ove radionice, koje su otvorene svima, polaznici će moći steći neophodna znanja...\nBlog Post: Takmičenje u razvoju Windows Phone aplikacija za studente\nČetvrti po redu FIT Coding Challenge dolazi sa novom takmičarskom kategorijom - razvoj Windows Phone aplikacija. Ovo takmičenje organizira Fakultet informacijskih tehnologija iz Mostara, a od ove godine, u takmičenju mogu sudjelovati studenti sa bilo kojeg fakulteta iz Bosne i Hercegovine . Da...\nBlog Post: Windows Phone promocija i lokalne aplikacije\nWindows Phone 7, zajedno sa prvim pametnim telefonima baziranim na ovom operativnom sistemu, dostupan je od oktobra 2010. godine, dok je Microsoft tokom oktobra 2011. godine ponudio i besplatnu nadogradnju na verziju 7.5, poznatu i pod kodnim imenom "Mango". Ova nadogradnja donijela je veliki broj novina...


Minimalistička rutina nege kože u 4 koraka | Lepotica.rs\nLepotica.rs > Koža > Manje je više: Kako da kreirate minimalističku rutinu nege kože?\n09.12.2020. 3 Min Read\nKada je reč o sastavljanju dobre rutine nege kože, ponekad je manje zaista više. Ipak, ne možete “odbaciti” osnove, poput čistača kože i kreme, ali nekada vam zaista nisu potrebni posebni dodaci u vidu emulzija, ampula, esencija, maski itd. Minimalizam je svuda popularan: od stanovanja, pa sve do nege kože. Ako želite da negu kože držite pod kontrolom, isprobajte minimalističku rutinu nege, koja je efikasna, a neće opteretiti ni vašu kožu, ni vaš novčanik!\nMinimalistička rutina kože u 4 koraka\nPrvi korak u svakoj rutini nege jeste čišćenje lica. Bez toga ne možete. Pošto ne želimo da opterećujemo ni kožu, ni budžet, sa metodom “duplom čišćenja” (ulje + gel), preporučujemo vam kremasti gel za umivanje, koji će delovati poput 2 u 1 čistača. Nikada nemojte otići u krevet bez temeljno očišćene kože, bez obzira na to da li ste se šminkali ili ne. U suprotnom, čekaju vas zapušene pore, mitiseri i potencijale akne. Birajte čistače bez sulfata, sa umirujućim sastojcima.\nKorak #2: Serum za lice\nAko imate bilo kakav specifičan problem kože, koji želite da tretirate, poput hiperpigmetancija, bora, dehidrirane kože, manjka blistavosti – serum je tu za vas! Jako je dobro da nabavite lagani, vodenkasti serum koji se jako brzo upija posle umivanja, a služi kao sjajna priprema za kremu. Kako biste odabrali idealan serum za vas – odaberite vitaminski serum za manjak blistavosti, hijaluronski za hidrataciju, ili retinolski za anti-age efekat. Trebaće vam 1-2 minuta da se serum upije, i već možete preći na kremu za lice.\nNaš predlog je bestseller u Lepotica Beauty Shop-u, Skinology Vitamin C serum za lice.\nKorak #3: Antirid krema\nNanošenje okoloočne kreme traje svega par sekundi, i savršen je dodatak vašoj minimalističkoj rutini. U zavisnosti od vrste antirida koji odaberete, možete treteirati znakove starenja oko očiju, poput tamnih kolutova, naduvenosti i finih linija. Ne zaboravite da je sasvim mala količina antirida dovoljna.\nKorak #4: Krema za lice\nSada je vreme da uronite u svet hidratacije. Ovo je jedini korak (uz čišćenje lica), koji nikada ne smete preskočiti, čak i ako vam je koža masna. Jako je važno da svako čišćenje kože završite hidratacijom u vidu kreme. Ako imate masnu kožu, odaberite gel formu, ili nešto masniju kremu, ako ste vlasnica suve kože.\nMi vam predlažemo Skinology Hydro Force kremu sa hidratantnim kompleksom.\nTagovi antirid krema za lice minimalizam rutina nege serum skincare rutina\nPrethodni članak Kako da pretvorite bilo koji praškasti hajlajter u tečni?\nSledeći članak “Uradi sama” sprej za raščešljavanje kose: Jeftin, a efikasan!


Hocu.ba Online event: (KO)VIDI mlade? – Hocu.ba\nIstovremeno događaj je prilika za proslavu svih pojedinačnih i grupnih uspjeha službenika/ca za mlade, omladinskih lidera/ica i političkih omladinskih lidera/ica i organizacija civilnog društva koji su ostvareni u 2020.\ngodini u saradnji sa Institutom i drugim relevantnim akterima. Kroz događaj želimo posebno proslaviti mlade koji\nsu pokrenuli inicijative u svojim lokalnim zajednicama, vodili i vode nove procese, predlagali i predlažu sistemska rješenja za pitanja mladih, te službenike/ce koji podržavaju napore mladih ljudi u BiH.\nAutor Džana Olovčić event Kult mladi online\n« Vijeće mladih Federacije Bosne i Hercegovine: Poziv za online info sesiju\nAplicirajte za stipendiju u Švedskoj »


Ako ne znate zašto #NisamPrijavila, pročitajte hiljade priča na Tviteru - Mašina\nMašina 27.12.2021. 27.12.2021.\nNakon što je aktivistkinja Nina Stojaković na društvenoj mreži Tviter optužila partnera njene sestre, repera Numera, da je maltretirao i zlostavljao njenu sestru više od godinu dana, pojavile su se hiljade priča pod heštegom #NisamPrijavila koje svedoče o brojnim neprijavljenim iskustvima nasilja nad ženama.\n„Jutros je bila u policiji u Milana Rakića gde joj je rečeno da ne mogu da urade ništa jer nema izveštaj lekara iako ima nekoliko svedoka, među kojima svog psihoterapeuta koji ju je video u modricama i kome je prvom sve priznala.“ navela je Stojaković u svom tvitu. Ovo iskustvo sa policijskim službenicima kada se prijavljuje nasilje nad ženama, pokrenulo je niz reakcija. Sve je rezultiralo hiljadama priča pod heštegom #NisamPrijavila koje govore o iskustvima nasilja u porodici žena i devojčica, ali i dečaka.\n„Bila sam prestravljena“, „Niko mi ne bi verovao“, „Ubeđivali su me da preterujem“, „Bilo me sramota“, „Pretio je da će se ubiti“, „Bio je inspektor policije“, „Jer me nije silovao na kraju“, „Nisam imala gde i od čega da živim“, „Znao je gde živim“ samo su neki od razloga koje su žene u svojim iskustvima navele kao razloge zašto nasilje nisu prijavile.\nKako navode iz Autonomnog ženskog centra: „Neke žene i devojke rekle su da nisu osećale poverenje da ispričaju svoje priče ni roditeljima i užoj porodici, bez obzira na to da li im se desilo kada su bile maloletne ili odrasle žene. Nekima koje su preživele „samo“ seksualno uznemiravanje ili psihološko nasilje je bilo potrebno vreme da i same razumeju da to jeste nasilje, ali ni tada se nikome nisu obraćale jer su znale da će naići na nerazumevanje i umanjivanje njihove traume. Neke su ćutale iz straha za svoj život znajući da je nasilnik ili sam na poziciji moći ili da ima veze sa onima koji jesu. Sve one nisu prijavile nasilje institucijama jer nisu imale poverenja u njih. Neke koje jesu progovorile nisu naišle na podršku i zaštitu, uključujući i onu od strane policije, centara za socijalni rad, medicinskih ustanova, tužilaštva, sudova koja je zakonom propisana. Mnoge su krivile same sebe jer ih je društvo i okolnosti u kojima žive tako naučilo.“\nBrojne objavljene priče i iskustva pokazuju sa jedne strane koliko su prećutana iskustva nasilja učestala, da žene nemaju elementarno poverenje u okruženje, društvo, sistem i institucije, te da one strukturno rade protiv njih. Nerazumevanje učestalosti i ozbiljnosti problema nasilja nad ženama, ali i nepoverenje u ženska iskustva i priče dovode do toga da se mnoga iskustva nasilja prećutkuju, nasilje normalizovano a traume i posledice po preživele dugotrajne. Jer, žensko iskustvo nasilja nije samo u konkretnom slučaju nasilja, ono se nalazi i u negativnom odgovoru društva koji ženu dodatno viktimizuje.\nNasilje ima različite forme – ono može biti psihičko, fizičko, seksualno, ekonomsko. Može podrazumevati fizičke posledice, ali i ne mora, to ne znači da ono nije počinjeno. Nasilje podrazumeva čitav spektar radnji koje utiču na psihički i fizički integritet žena. Ono što ispričane priče pokazuju jeste da nasilje nad ženama nalazi česte racionalizacije i suštinsku odbranu u gradaciji nasilja: „tako ne izgleda prava žrtva“, „Zna se šta je pravo nasilje“, „Ta reakcija je preterana“.\nPodsetimo, (seksualno) nasilje nije samo privatna (lična) stvar žene. Ono je oduvek služilo kao sredstvo kontrole žena, čime je održavan društveni poredak zasnovan na neravnoteži moći između polova, privilegijama i dominaciji muškaraca. Seksualno nasilje je jedna od najtežih manifestacija jedne uopšte nasilne i patrijarhalne kulture u kojoj živimo i koju kao društvo održavamo.\nSeksualno nasilje se ne dešava samo tamo negde, u nepoznatim krajevima, zabačenim i mračnim ulicama grada, ono se u preko 60% slučajeva dešava u naizgled sigurnim prostorima od poznatih muškaraca.\nOrganizacija Da se zna je na svojoj fb stranici podelila neke od priča sa opisom: „Kada pričamo o porodičnom i partnerskom nasilju nad ženama, oni privilegovaniji najčešće ne razumeju zašto prebroditeljke nisu prijavile nasilje. Zato su hrabre žene odlučile da progovore o ovom problemu uz hešteg #NisamPrijavila. Bravo za njih! Na institucijama je da kreiraju sistem u kome će svaka žrtva moći da prijavi nasilje i dobije adekvatnu zaštitu i podršku, a na nama da to od njih zahtevamo.“\n„Pozivamo sve one koji rukovode institucijama zaduženim da reaguju u slučajevima nasilja da pročitaju ispovesti žena #NisamPrijavila, kako bi u okviru institucije kojom rukovode unapredili postupanje i kažnjavali odgovorne za nepostupanja. Obaveza i odgovornost svih je da znaju sa čime se žene, devojke i devojčice koje prijavljuju nasilje suočavaju i da im svojim postupcima ne otežavaju kada skupe snagu i hrabrost da nasilje prijave. Pozivamo i pojedince i pojedinke, sve one osobe od poverenja kojima se žene, devojke i devojčice prvi put povere, da veruju iskazima i budu solidarne sa potrebama preživelih.\n„Žene nisu ćutale, već vekovima bile ućutkivane. Taj zid tišine je probijen. Budimo im podrška.“ poručuju iz Autonomnog ženskog centra.\nUkoliko ste pretrpeli nasilje možete se obratiti sledećim institucijama i organizacijama:


Tema: Sta znate o reformi medicine??????\n01.09.2004., 00:46 #1\nPa tako... Recite sta znate o tome, molim vas ili bar gde da nadjem odgovor. Pozdrav!!!\n01.09.2004., 12:25 #2\nIspiti se vise nece moci prenositi u sledecu godinu, gradivo ce biti manje, uvedeno je kontinuirano ocenjivanje. Predmeti poput latinskog, hemije, fizike i jos neki sada postaju izborni. Oni sluze da se nauci ono sto se nije naucilo u srednjoj (ako neko smatra da mu je to potrebno). Postojace mogucnost da se pored engleskog uci jos neki strani jezik. Ko hoce, naravno.\n01.09.2004., 15:32 #3\nA koliko cemo ispita imati u prvoj godini i koje? Treba li nam mantil za vezbe? Nemam gde da se raspitam, na sajtu medicinskog nema nista. Hvala!!!\n01.09.2004., 21:04 #4\nDa, zaista nema nicega Mislim, niceg korisnog, ni za studente, a ni za buduce studente. Sada su, valjda, u fazi ODBIJANJA buducih studenata jerbo doktora ima mnogo :shock:\n12.09.2004., 14:12 #5\nCula sam da su hemiju izbacili,a da je fizika izborni predmet.Naravno da treba mantil.Na anatomiji i klompe.Bar je tako u Novom Sadu...\n15.09.2004., 23:56 #6\ndraga deco mogu samo da vam pomognem oko toga sto cu vam reci da su mantili obavezni za vezbe,klompe se ne nose (verujte mi, znam,jer sam sad zavrsila 1.godinu),latinski kao ispit nikad nije ni postojao na nasem faxu,niti ce ga biti,a cula sam da ce vam izbaciti hemiju i biologiju,mozda i jos neki predmet.eee,blago vama,sve sam to ja morala da ucim.fakultet je super, redovno posecivanje kluba se podrazumeva ( tu je najbolje naruciti hladan nes) i morate da pocnete odmah sa redovnim ucenjem,nemojte da se zezte,jer cete da provedete celo leto kao ja,trudeci se da uhvatite uslov.\n16.09.2004., 19:23 #7\nOriginal postavio cold_girl\nLatinski je postojao kao ispit!!!\nJoj kako ste ze zeznuli sto ste to upisali!\n17.09.2004., 11:33 #8\nmozda je postojao,ali odavno i to na vasem,beogradskom univerzitetu.ali ja sam na niskom.uostalom,to nije ni bitno sada,latinski se uci u okviru anatomije,a to je i vise nego divoljno.


SEDP - Business Incubator :: Western Balkan Startup Forum 18. i 19. decembra u Nikšiću\nWestern Balkan Startup Forum 18. i 19. decembra u Nikšiću\nU Nikšiću se danas i sutra održava međunarodna konferencija„Western Balkan Startup Forum", u organizaciji Inovaciono preduzetničkog centraTehnopolis. Konferencija ima za cilj analizu uslova za razvoj startapekosistema na Zapadnom Balkanu i definisanje preporuka za mere podrške zatehnološki razvoj vođen inovacijama u regionu.\nGordana Danilović Grković, učestvovala je na panelu Western Balkans Startup Ecosystem,održanom odmah nakon svečanog otvaranja konferencije. Na panelu koji je okupiopredstavnike tehnoloških parkova i institucija iz regiona koje podržavajurazvoj inovacija i tehnološkog preduzetništva, razgovaralo se modelima i meramapodrške sistema za izgradnju startup ekosistema, koja je uloga obrazovanja iistraživačkih institucija u tom procesu, uslugama i aktivnostima koje stimulišumlade da se upuste u preduzetničke vode.\nDanilović Grković govorila je o važnosti ulogenaučno-tehnoloških parkova u kreiranju inovacionih sistema, zapošljavanjumladih i promociji izvoza, istakla njihov značaj za regionalni razvoj ipredstavila razvojni put i rezultate BITF i NTP Beograd, koji tri godine nakonosnivanja okuplja više od 70 kompanija koje radno angažuju preko 650 inženjera.


BMW će konačno početi da integriše Android auto - sanitetskiprevoz24.rs\nBMW će konačno početi da integriše Android Auto u svoje automobile od jula 2020. godine, a kompanija je ovo objavila tokom nedelje.\nPored toga, istaknuto je da će biti u pitanju bežični Android Auto, što će BMW činiti jednim od retkih proizvođača automobila koji Google-ovu opciju za infotainment za automobile nude u bežičnoj varijanti.\nAndroid Auto će se pojaviti u svim BMW automobilima koji su opremljeni 7.0 verzijom kompanijinog “in-car” softvera (iDrive) i kompanijinim “Live Cockpit Professional” hardverom. Ovo je dostupno na 2019 / 2020 3 Series, 5 Series, 7 Series i 8 Series sedanima, kao i na najnovijim X3, X5 i X7 SUV modelima automobila.\nBMW je jedan od poslednjih proizvođača automobila koji odlažu implementiranje Android Auto tehnologije, nakon što je Toyota ranije ove godine takođe objavila da će funkciju dodati u svoje automobile od 2020. BMW već godinama nudi Apple-ov CarPlay, ali je ova usluga vlasnicima automobila dodatno naplaćivana (do prošle nedelje kada je ova odluka promenjena).\nBMW zvaničnik ističe da su kompanijine mušterije i kupci jasno stavili do znanja da bi u budućnosti želeli da imaju Android Auto integraciju, što je i jedan od razloga BMW-ove objave.\nPreviousPrevious post:Kako zaraditi od Google-a?NextNext post:Prestolonaslednik Aleksandar i Princeza Katarina isporučili značajnu donaciju


GRAĐANSKI KRUG: July 2014\nNajveći premijer u istoriji Srbije, od postanka sveta pa do danas (visočiji 199cm; kilaža zakamuflirana, baš kao i broj neiskorišćenih rupa na opasaču), kaže da je sve teže voditi spoljnu politiku.\nZato je sve lakše voditi unutrašnju.\nNaravno, ovo drugo Gospodar Vučić nije izgovorio, jer je poznat kao čovek koji nikada ne laže. Hajde da vidimo šta na tu temu možemo pronaći u jednom zaturenom albumu požutelih porodičnih i prijateljskih fotografija.\n- Znaš, kod nas je običaj da ženik donese miraz u kuću.\n- Pa... će ti budu dosta Savamala, pola Vojvodine, Zlatibor, JAT i strujomeri - za početak?\n- Da! Da! Da! Triput pomogo!!! ... Lazare, vataj bre taj bidermajer, bije baksuz ako padne na zemlju!\nKada dođem na vlast, ću da ukinem TV pretplatu.\n- Vaistinu učinjeno!\nDoduše, važi tek za mesec-dva, oročeno do 2016. i to samo za pretplatu na RTS programe. Naravno, on nikada nije ni obećao da će ukinuti sve TV pretplate, tako da to ne važi za privatne kablovske operatere. Logično, jer stvara poslovni ambijent za realni sektor.\nRealno - Tomislav Nikolić.\nDok ne dođem na vlast, ni reč neću da zucnem o obaveznoj TV taksi.\n- Vaistinu nezucnuo!\nSve što je obavezno ne pada teško, plus ne računa se u građanske slobode (poput slobode informisanja, izražavanja ili prava na zaštitu od maltretiranja od strane voljene nam otadžbine). Naravno, podrazumeva sa da nije obavezno da taksisti imaju TV prijemnik u svojim vozilima.\nOsim toga, to o taksi od 500 dinara priča onaj Olio Mirković, a ne Vučić.\n- Je li, bako, a šta će ti te naočari?\n- Da te bolje vidim... sinko.\nKupujmo domaće, pomozimo domaćoj privredi da oporavi zemlju.\n- Vaistinu je tako!\nE zato ćemo odsadpanadaljeiubuduće, od arapskih prijatelja kupovati domaće strujomere, nadrnčene lojem umesto masti. Da se slučajno ne naljute naše arapske prike - pardon, prijatelji.\nNikada nisam rekao da će u Beogradu da bude izgrađena najveća džamija na Balkanu.\n- Vaistinu jok!\nNaravno da neće, biće najveća u Evropi.\nNi to nije rekao, da se ne zanosimo.\n- Ja sve vidim, i na nebu i na vodi i pod zemljom!\n- Allexu Akbar! Leti, leti, leti...\nNikada nisam rekao da će Air-Serbia da vozi putnike po cenama jeftinijim od Wizzaira.\n- Vaistinu nisi!\nWizzair je sam digao cene i ukinuo neke linije do evropskih metropola, kakve bre veze imaju državne aerodromske takse s tim?! To su privatnici, i poslovni ambijent za realni sektor podrazumeva zemlju, vodu i nebo. Plus, CIA i FBI traže da pooštrimo bezbednosnu kontrolu niskobudžetskih avio-kompanija, zbog onih terorista koje su oni sami izmislili. Šta bre Air-Srbetihadija, kakve su to insinuacije? Sram vas bilo, nego šta, da vas bude. Ko bre normalan pljuje na ruku koja ga hrani, ko?! Tako je - niko, pa čak ni Dinkić.\nSaša Mirković neće biti gradonačelnik Zaječara + direktor Direktorijata civilnog vazduhoplovstva.\n- Vaistinu, nema šanse!\nNaravno, biće predsednik skupštine opštine Zaječar + državni sekretar u Ministarstvu kulture. Kada je Tomu i Džeriju doneo one džakove za kupus pune nekih šuški, odmah su znali da dobitna kulturkombinacija glasi:\nFilharmonija + Zvezde Granda = Beoslon kultura & informisanje.\nIzliv nekulture i dezinformisanja, svom snagom u mozak.\n- Srbija ima vojsku koja nikoga ne ugrožava.\n- Aman, pa to ti govorim sve vreme, a ti uporno ne slušaš nego 'daj lastiš'. Šta će ti?\n- Treba mi za kolevku za macu.\nDok ne dođem na vlast, nijedan pešadinac SNS ne sme da kaže da će da bude koalicija SNS sa SPS posle izbora.\n- Vaistinu, pisnuli nisu.\nTo je zbog neobaveštenosti, usled nemalog uticaja koštunjavih kadrova kojih je ionako barem za pola SNS.\nKada mi dođemo na vlast, više neće da bude partijskog zapošljavanja.\n- Vaistinu do bola (od lepka za plakate, skorelog pod oguljenim noktima).\nNeće više, a ni manje.\nNaravno, stranačko zapošljavanje nikada nije bilo spomenuto, samo partijsko.\n- Evo, tu da me pljunete ako lažem!\n- Evo, tu da me pljunete ako kapiram o kom to Dinkiću ovaj sve vreme priča.\nJelbre, pa kad sam ja to rekao da će penzije da budu umanjene za 10%, a struja skuplja 30%?!\n- Vaistinu nikad, veliki Kalife!\nBilo je najavljeno umanjenje penzija za 20%, a za struju ćemo tek da se pušimo.\nNikada nisam rekao da ću se odreći Dinkića.\n- Vaistinu Iznogude!\nDinkić se odrekao G17/URS, i postao glavna veza za vanbankarsko konvertovanje RSD u KWD i ostale podvrste prijateljskih nam arapara.\nMa dignu ruku, digni oba dve...\nKad ja budem vlast, lebac će da košta tri dinara!\nOvo je praktično nemoguće oboriti kao laž, jer se '93. više nikada neće ponoviti. Jasno?!\nElem, ako lebac košta 3 dinara to onda znači da ćemo još dugo morati da čekamo dok ne poskupi, onoliko koliko je potrebno da konačno shvatimo svu veličinu zajebancije koja nam se obija o glavu i po leđima. Matematika je vrlo prosta:\nPo srednjem kursu Narodne banke Srbije, na dan 30. jula 2014. godine, 1 kuvajtski dinar (KWD) vredeo je 306,3955 srpska dinara (RSD). Aleksandar Vučić nikada nije rekao da će hleb koštati 3 srBska a ne araBska dinara. Odlično, imamo fore do 3KWD tj. 919,1865RSD - koliko nam srBska duša ište.\nOtkud zna Vučić šta je to kilo leba od 500 grama, ili Mirković šta je TV-harač od 500 dinara. A šta ako je mislio na 500KWD, taj Mirković?!\nSer Aleks bin Zajeb od Arabije, i to u najavi.\nobjavio Radmilo Kračunović u 14:17:00 No comments:\nključne reči: besnilo, bullshitting, hronika palanačkog uma, idioti\nVučić naložio smenu bahatog zamenika direktora Laste.\nPredsednik NO Laste Babić, predložio smenu kompletnog IO Laste zbog nerada, rasipničkog i neodgovornog ponašanja.\nKompletna vlada danas dvospratnim autobusom Laste otputovala za Niš da tamo održi sednicu posvećenu stogodišnjici Ultimatuma koji je Austrija uputila Srbiji posle sarajevskog atentata. Tim povodom predložena smena 7 direktora javnih preduzeća.\n- Smenjeni. (napomena: među smenjenima su i direktori Železnice i Aerodroma Beograd; do daljeg će umesto vozova i aviona putnike šinama i nebom prevoziti Lasta - čisto da se i to zna).\nEzop - basna o mladiću i lasti\nBeše tako neki mladić, koji je sav svoj novac spiskao na kocku i ugodan život pa mu od sve imovine koju je imao ostade samo jedan ogrtač da se ima čime pokriti od lošeg vremena. Videvši tako jednu lastu koja je prerano doletela, on zaključi da dolazi proleće te proda svoj plašt i novac uloži u poslednju šansu da kockom povrati izgubljeno. On izgubi i taj novac, a loše vreme se povrati. Kada na putu naiđe na onu lastu, koja je uginula od hladnoće, on je optuži da je za sve kriva jer ga je obmanula.\nNa kraju, i mladić doživi lastinu sudbinu, smrzne se i postrada.\nAristotel (Nikomahejska etika):\nKao što jedna lasta ne čini leto niti ga čini jedan lep dan, tako ni ceo dan ili samo trenutak sreće čoveka ne mogu da učine u potpunosti blaženim i srećnim. Za sreću je potreban ceo život.\nJustin Sullivan (Lurhstaap):\nJedna lasta nikada nije činila proleće,\nMožeš kupiti krunu ali te to ne čini kraljem,\nČuvaj se bižuterije koju ti nudimo.*\n*Poslednji primer je pesma New Model Army posvećena brljotini u koju se pretvorilo ujedinjenje dve Nemačke; još uvek ima onih koji kroz zube neretko progunđaju izanđalu frazu 'mi (zapadni) izdržavamo one (istočne) neradnike' tj. 'zašto mi (istočni) nemamo iste plate i standard kao oni (zapadni)'. Nemci, naravno.\nLasta - ptica iz roda vrapčarki, pevačica i selica\nOvu barabu smo našli kada je ispala iz jednog gnezda u komšiluku. Čuvali je 15 dana, nosili sa sobom na posao, hranili mlevenim mesom pomoću pincete (laste, bivajući mikrograbljivice, love i hrane se u letu insektima - dakle sinko, striktno proteini...) i ponekom muvom, pojili vodom iz malog šprica, kap po kap. Kupali i čistili vlažnim maramicama. Kada je ojačala i pokazala da ume da leti, pustili smo je na slobodu, među njen soj. Gde joj je i mesto.\nŠto dalje od dvonogih megagrabljivaca (i po kojeg mačora).\nDo juče je građane Srbije vozikala firma Krstić & Slin, koja je zbog personalnih promena u upravljačkom kadru sada promenila naziv u jednostavniji i daleko lakši za pamćenje:\nVlasta - društvo sa neograničenom neodgovornošću, koje će vam dočarati sve draži upravljanja lađom bez kormila.\nDok su se danas klipani vraćali sa jednodnevne ekskurzije do Niša & rikverc, da li je Vođi puta bila poznata odredba po kojoj je zabranjena vožnja maloletničkih ekskurzija posle 20h? Šta kažu roditelji na to, da li su im se deca javila iz nekog usputnog karavansaraj konaka ili su ipak po mraku stigla na domicilnu polaznu adresu predškolske ustanove u Nemanjinoj 11, uprkos slovu zakona?\nU stvari, oni su po mraku pošli i stigli, jer se tada najbolje kreću, tako da nema razloga za strah&brigu. U mraku su sve mačke, miševi i vlaste ionako sivi, bezbojni.\nobjavio Radmilo Kračunović u 23:28:00 No comments:\nključne reči: hronika palanačkog uma, laste, Vlada\nŠojić iznenađen izjavom Milića Barjaktarevića\nPremijer Srećko Šojić je iznenađen rečenicom američkog ambasadora u Srbiji Milića Barjaktarevića u kojoj kaže da Srbija poštuje teritorijalni integritet svih međunarodno priznatih zemalja, ali da srpski zvaničnici nikada nisu rekli da to uključuje Ukrajinu i celu njenu teritoriju.\nKabinet predsednika Vlade Srećka Šojića obaveštava javnost i ambasadora SAD, inače velikog prijatelja Srbije, da je lično predsednik Vlade Srećko Šojić više desetina puta jasno i nedvosmisleno ponovio stav o poštovanju teritorijalnog integriteta Ukrajine, pa čak i Krima, kao sastavnog dela ukrajinske države.\nRanije danas, premijer je istakao u beogradskoj Nadbiskupiji da sa Srbijom danas niko ne razgovara jezikom ultimatuma.\nPa čak i Krima...\nAmbasada SAD: Žao nam je zbog greške\nAmbasada SAD izrazila je danas žaljenje zbog pogrešnog komentara ambasadora Milića Barjaktarevića o stavu Srbije prema teritorijalnom integritetu Ukrajine. "Žao nam je zbog greške", ističe Ambasada SAD. "Izvinjavamo se, mnogo se izvinjavamo."\nI tako su se Borka i Milić Barjaktarević na kraju uzeli.\nUkoliko niste sigurni kakav stav USofA imaju prema nekoj državi, samo pogledajte kakvog su ambasadora tamo poslali i biće vam sve jasno. Pa čak i da vam nije jasno kakva je zemlja u kojoj živite, i čijom zaslugom.\nobjavio Radmilo Kračunović u 12:17:00 No comments:\nključne reči: Kirbi, visoka lokalna politika, Vučić\nobjavio Radmilo Kračunović u 16:33:00 No comments:\n"Osnovni cilj izmena Zakona o radu je rast i zapošljavanje i zato ga podržavamo, jer u uslovima ekonomske krize teško mogu da se šire institucije socijalne pravde i ne treba voditi nerealnu politiku. Nije dovoljno samo reći da se zalažemo za društvo socijalne pravde, jer to može da ostane samo daleki cilj koji se nikad neće ostvariti, ukoliko sad ne pomognemo da Srbija ostvari nekoliko koraka napred.\nNe možemo da živimo u prošlosti, jer smo tu prošlost promenili, glasali smo za novi društveni sistem – kapitalizam i ne možemo sa socijalističkim zakonima i idejama ni u kapitalizam ni u EU. U našim zakonima postoji terminologija, koja čak ne može ni da se prevede na engleski, kao što je slučaj sa minulim radom, koji je deo naše plate, tako da sada moramo da pričamo o novom konceptu – a to je plata.\nNeophodno nam je novo zakonodavstvo i praksa da krenemo napred, jer sada ostvarujemo 65 odsto društvenog proizvoda iz 1989. godine. Srbija nema vremena za čekanje, kao neke druge zemlje, jer dok smo mi preživljavali sankcije i bombardovanje, one su napredovale i mi sada zaostajemo.\nVeoma je važno da se socijalni dijalog nastavi po svaku cenu. Nikad ne možete da očekujete da će se u tom dijalogu sve strane složiti – sindikati, poslodavci i vlada. Kada nema saglasnosti, vlada je ta koja preuzima odluku."\n"U Srbiji treba uvoditi evropske zakone, a ne zakone o radu poput onih iz Pakistana i Avganistana. Koalicija koju predvodim biće protiv mafijaša, bogataša i svih onih koji žele da unište zemlju. Ne mogu penzioneri i oni sa malim platama da plaćaju ceh takozvanih reformi. Koji to čarobnjak može da izvede a da mu pri tome još i aplaudiraju?!"\nIvica Dačić, predsednik\nU socijalizmu, biće kokica i ruskih ambasadora\nza sve radnike, seljake i poštenu inteligenciju!\nKako Tanjug ne javlja...\nCeo prvi pasus s početka teksta je potpuna besmislica. Dačić očekivano ispaljuje u polurafalu dve složene rečenice lišene bilo kakvog smisla, konteksta ili poruke, u stilu koji kod njega poslednjih godina sve više preovladava. On ponovo pokazuje da nema pojma o čemu govori, da priča samo da bi nešto rekao a novinari to pribeležili i preneli.\nOve dve rečenice ne znače apsolutno ništa.\nPotom, bivši ministar unutrašnji a sada spoljašnji kaže: da se ne može živeti u prošlosti, jer je ona promenjena glasanjem za kapitalizam, da se sa socijalističkim idejama ne može u EU, da na Engleski jezik ne može da prevede pojam "minuli rad" (da zna taj jezik, kao što ga ne zna, umeo bi i da to prevede kao 'past performance') i da su bitne plate. Stvarno, kako li je samo otkrio tu kosmičku mudrost? Minuli rad su izmislili takvi poput njega, pa je valjda red da ga oni i ukinu - samo kada bi smeli da se odreknu jedne od omiljenih metoda kupovine radničkog ćutanja, pored čuda nazvanog naknada za 'topli obrok' - da li je razlika između vrućeg i oslojanjenog bureka ista kao između kafe i jogurta, pauze za doručak i pauze za kafu, cigarete i Umbrelle, tj. da li postoji i naknada za 'hladni obrok'? Zbog toga minuli rad nije sasvim ukinut, već reformisan. Problem sa minulim političkim radom je zapravo daleko kompleksniji i opasniji baš po kastu politikanata kojoj pripada zadrigli Dačić: minuli rad na svemu što se dešavalo tokom devedesetih godina (pa i onih posle, da se ne varamo), i što njemu danas čini sasvim solidne bukagije prošlosti kojima je sapet; prošlosti, koju bi on tako rado želeo da izmeni sopstvenim lupetanjem. Kada taj domaći najevropljanin odvali kako se u EU ne ide sa socijalističkim idejama, da li se makar na tren seti sopstvenih populističkih predizbornih parola iz februara ove godine? Da li uopšte zna kako se zove partija u kojoj je član i lider? Kako se to ide u kapitalizam i EU, sa trajno tetoviranom ružom na vratu, Putinom pod desnom i Mirom pod levom miškom?\nA plate, o kojima govori Čovek iz Žitorađe? Pa, vi što primate zagarantovani minimalac, i vi što primate nezagarantovano ispod minimalca, i svi vi što uopšte nešto primate i to još zovete platom, da li ste se ikada zapitali u trenutku ubacivanja popunjenog glasačkog listića u kutiju, šta to zaista pojam "plata" znači u slučaju Dačića i svih ostalih domaćih nadripolitičara? Zašto ne znate i nikada nećete ni saznati kolike su zaista plate tih državnih službenika, šta sa njima rade, kako sastavljaju kraj sa krajem?\nI zašto i dalje glasate za njih takve?\nD: Koliko prstiju vidite, toliko će kapitalreformskih zakona x10 biti usvojeno po hitnom postupku.\nV: Malo morgen! Pazi da me ne zajebeš opet na tu foru - ima da bude x20, i tačka!\nPa dobro bre Ivice, gde se uhvati baš za 1989. godinu...\nDačić hoće novo zakonodavstvo da bi smo se kao društvo vratili na parametre od pre tačno 25 godina. Treba li ga podsetiti šta je to, baš te godine, započeo njegov učitelj, priučeni bankar iz Požarevca i staljinista u duši, i šta su potom narednih 11 godina zajedno praktikovali u tolikoj meri, da i ovih današnjih 65% od ondašnjih 100% izgledaju neverovatno? Treba, baš kao što se nikada ne sme zaboraviti i to da Srbija nije 'preživljavala sankcije i bombardovanje' nevina kao francuska sobarica, već smo još i dobro prošli posle sankcija&bombardovanja spolja + Miloševića&satrapa iznutra. Naročito posle svega što smo činili i ostalim balkanskim divljim plemenima po komšiluku. Kao da nam to nije bilo dosta, dopustili smo i to da posle njih opet budu - oni. Sa jednim kratkim kohabitaciono-koalicionim intermecom, predviđenim za superhikovsko džeparenje preostalih mrvica. I ništa manje.\nNisam ubeđen da se u EU ne ide sa socijalističkim zakonima i idejama. U kapitalizam se, naravno ne ide, i to nije sporno. Problem je bio i ostao u tome - odakle se to, zapravo, ide u kapitalizam i EU? Iz Miloševićevog socijalizma sigurno ne, jer je to bio socijalizam taman koliko i njegova partija. Građani nisu glasali za kapitalizam, već protiv boljševizma sa likom Slobe Požarevca i senkom Ivice Žitorođenog. Milošević je tako svojevremeno građane plašio Titom (preko Draškovića i Šešelja), isto onako kako je to s njim do skora radio Dačić (preko Tadića i koaliciono poludelih demokrata).\nŽive plaše mrtvacima, i mnogo im dobro ide.\nŠta bi na izjavu ministra spoljnog imao da kaže Sloba u njemu, da su kojim slučajem ambasade Pakistana i Avganistana poslale protestnu notu zbog spominjanja njihovih država u negativnom kontekstu? Možda bi mu bilo drago, samo da nema fatvom strele odapete? Ko zna, možda je još u februaru Dačić znao da će biti ministar onostranih rabota, pa preduzeo prve diplomatske koračnice?\nKonačno, pomenuti socijalni dijalog (pretpostavljam da je mislio na pregovore između vlade, poslodavaca i sindikata) ne može se 'nastaviti' jer nije ni postojao u zakonski propisanoj formi. Kao što će vlada uvek na kraju odlučivati, tako će najveći teret posledica njenih loših poteza uvek na kraju snositi oni zbog kojih ta ista vlada dušebrižno donosi te iste odluke. Tu Dačićevu "svaku cenu" uvek na kraju plate građani Republike Srbije. Isti oni, kojih su Dačiću i njegovim kooperantima usta bila puna pred izbore, pre nego što je prešao na koncept plata.\nU kapitalizmu će svi radnici, seljaci i poštena inteligencija\numesto radnih nositi skupa odela i imati nove lopate za jednokratno slikanje!\nSve to reče Ivica Dačić, predsednik Kapitalističke partije Srbije, i osta tu gde jeste. Red je da ove godine konačno promene ime partije, sa njim takvim se ne može u kapitalizam i EU. Još kad bi samo to pusto ime bilo jedino što je bitno...\nStrašno je kada se iz vulgarne socijaldemokratije po svaku cenu pretrčava u vulgarni kapitalizam. Još je strašnije što to radi nekadašnja "crvena buržoazija" (tj. komitetsko-udbaška elita) presvučena u tranzicijske armani-reformatore. Najstrašnije je što sve to rade isti, po leđima istih, koristeći se istim tehnologijama pljačke bez obzira na firmu koju trenutno istaknu iznad ulaza u svoje komitete.\nU današnjoj Srbiji, sumanuta ideja socijaldarvinizma dobila je novu varijantu koja se svakodnevno manifestuje u praksi: umesto da uspešnije jedinke ljudskog društva prežive i dalje se razvijaju, pojavila se učaurena grupa bitangi i secikesa, samoproklamovana elita koja razara samu srž društva bezobzirnim divljačkim ponašanjem prema svakome i svačemu izvan njihovog mehura zla. Maltus, Spenser, Galton pa čak i Niče - procvetali bi od sreće (kao užički vodovod) kada bi mogli da vide ove naše izvođače društveno korisnih radova. Pa opet, nema tu ničeg što već nismo videli kroz istoriju, u nekoliko sličnih varijanti samo u prethodnih stotinak godina.\nPodsetimo se još jednom Pečujlićeve definicije socijaldarvinizma, koja je na ovom blogu već bila navedena:\n"Socijaldarvinizam predstavlja učenje u modernoj sociologiji po kojem je borba za opstanak osnovni pokretač svih društvenih i istorijskih promena. Predominantan kvalitet svakog uspešnog je njegova bezobzirna sebičnost."\nSrbija krajem XX i početkom XXI veka naizgled svojevoljno klizi u sve veće društveno raslojavanje, pri čemu izjave i ponašanje pripadnika malobrojnijeg ali glasnijeg sloja taloga (koji je dospeo na površinu mimo svih zakona fizike i zdravog razuma, zahvaljujući neverovatnoj višedecenijskoj inertnosti mase naglavačke okrenute zajedno sa svojim društvom), sve više podsećaju na rasistički stil belih južnoafrikanaca. Grešite, ukoliko mislite da je pojam "socijalni aparthejd" prejak i neprikladan našoj današnjici. Srbija predugo, više od dve decenije, sumanuto poigrava po ivici nečega što je previše blizu Konstantinovićeve definicije nacizma srpske palanke, da bi to bilo naivno. Taj duh palanačkog ludila gurnuo je Srbiju u vrtlog zla devedesetih, i sada se vratio na mesto svog geografsko-istorijskog porekla zajedno sa svojim neokresanim pipcima, danas nalickanim, podgojenim, obrijanim, ošišanim i prepakovanim. U nedostatku drugih, preostao mu je još samo domaći materijal, i on će ga zdušno upotrebiti za ono što jedino zna.\nLoša karma, istorijska neminovnost, Točak vremena, sudbina, Uroboros, Tvorčeva volja, socijaldarvinizam... verujte u sve to ukoliko nemate pametnijeg posla. Još uvek ima onih koji sve to vide daleko prizemnijim pogledom, i naprosto zovu izgovorom za pohlepu i pljačku sa jedne, i samoodbrambeno kvazifatalističko nečinjenje sa druge strane terena na kome se odvija ova igra.\nO tome se ovde sve vreme radi.\nTi! Da, baš ti, Smeagole. Mnogo ti meni nešto tu ličiš na Gevaru.\nDa si se odmah obrijao & ošišao. Hitro!\nHteli ste od Dačića kapitalizam i plate, od Vučića reforme, od Tadića posao i investicije, od Miloševića švedski standard? Baš vam se zasvideo palanački teatar apsurda, na koji se sveo život građana Srbije? Evo vam ga onda Drug Crni, predsednik Naprednog Pokreta Kapitalista. Pardoniram se, htedoh reći Aleksandar (Vučića) Julin-Che.\nNa, izvol'te za švedski sto, pa po sopstvenom izboru skrpite koalicionu vlast od laži koje najviše prijaju vašem želucu. Samo se nemojte posle žaliti kako vam je neko servirao nešto. Sami ste izabrali crveni kapitalizam u crnim odelima, mantijama i džipovima.\nTako barem tvrdi drugospodin I.D. iz Ž.\nIvica Dačić je deset meseci stariji od autora ovih redova, kome je (u sadejstvu sa bračnim parom svojih učitelja i ostalim ortacima u zločinačkom poduhvatu) ukrao deset godina života.\nTo je taj minuli rad o kome treba stalno aktivno odbijati ćutanje, žmurenje i okretanje glave - sve dok se u ovom društvu koncept plate konačno ne zameni konceptom naplate za sve ono što su učinili, i još uvek čine.\nobjavio Radmilo Kračunović u 02:29:00 1 comment:\nključne reči: budalaštine, Dačić, hronika palanačkog uma, kapitalizam, socijaldarvinizam, socijalizam, SPS, Vulin\nLakše starootpuštanje = lakše novozapošljavanje.\nAko, samo nek je lako. Već se lakše diše po ovoj vrućini.\nUdri svom silom po radnim mestima, pa pravo u budućnost koju vam uteruju. Kradikali su već počeli sa antisindikalskim postprotestnim pretnjama i osvetama. Naravno, sumnjivo bi bilo da je drugačije.\nLangzam* bre majmuni, ovde još uvek ima živih ljudi.\n* langsam - nem. polako, opušteno; prva reč koju našeg gastarbajtera nauče kada ode u Nemačku da radi "na bauštel"; nekima je to i poslednja, mada im nikako ne ide u glavu zbogzašto\nključne reči: budalaštine, Dilbert, Zakon o radu\nSada neka sami sebi čestitaju, dok još uvek mogu i imaju šta. A može im se.\nKO-njak, VI-njak... ZOR-njak\nZahvaljujući ovima gore, ali i mnogim drugima koji nisu vredni čak ni guglanja & traženja njihovih cirkoslika, devedesete su nam se vratile svom silinom u lice. Sirova sila kojoj je i standardno poslaničko nadgornjavanje u Skupštini postalo zamorno, podseća na staru i dobro proverenu praksu usvajanja zakona o informisanju, mobilnim telefonima, satelitskim antenama, privatizaciji, pokušaj bećarskog harača; ili istraga poturica, pacova, hijena, stranih plaćenika, lokatora i domicilnih ništarija (o da - čak je i retorika potpuno ista, i iz istih poganih ustiju izlazi petnaest godina kasnije); na aferu Bodrum, ustavni referendum, ponovo zakone o pravosuđu i informisanju...\nKada smo već stigli i do pustog informisanja, zanimljivo je ponašanje domaćih medija tokom izveštavanja o protestu sindikata i nekih levičarskih udruženja građana zbog predloženih izmena i dopuna Zakona o radu. Nezvanična procena koja se mogla čuti od policajaca koji su obezbeđivali taj skup, kao i samih organizatora i učesnika, kaže da je bilo dvadesetak hiljada građana okupljenih pred Skupštinom, u Pionirskom parku i tokom protestne šetnje ulicama Beograda. Po domaćim visokotiražnim i nacionalfrekventnim medijima, taj broj varira, i od dva do deset puta je manji (zavisno od "izveštača"). Najviše informacija o skupu plasirala je agencija Tanjug (čija direktorka inače ne vidi smisao protesta etc.), najviše bljuvotina izbacili su tabloidni Gospodarovi kerovi.\nKao i obično.\n"Nacionalni i lokalni mediji nisu našli za shodno da objektivno obaveste o velikom protestu juče održanom u Beogradu u organizaciji više ujedinjenih sindikata protiv usvajanja Zakona o radu koji radnike dovodi u nepodnošljiv, gotovo ropski položaj. Ovim putem pokušaćemo našim članovima i simpatizerima koji su juče bili sprečeni da učestvuju, da dočaramo atmosferu sa protesta." (Građanski savez, 18.07.2014.)\nKao i obično, jedva čekam naredni broj Republike u kome će osvanuti pravi izveštaji i analitički tekstovi o svemu što se dešava sredinom jula, i tek će se do jeseni dešavati na relaciji pomahnitala vlast - sluđeni građani kojima je dosta svega.\nKao i obično, domaće "novinarstvo" se sasvim lepo uklapa u fabrikovanje i plagiranje vesti bez ikakve mere i kontrole, sve u duhu retrolucije u devedesete.\nImali su od koga da uče zanat:\n20. maj 2012. godine, oko 17h - 3 sata pre zatvaranja birališta u Srbiji, iz sedišta EU stiže "preuranjeni telegram čestitke" Tomislavu Nikoliću, zbog pobede na predsedničkim izborima. Pametnome dovoljno da bude jasno kako je luzeru Tomi uvaljen dodatni booster i koliko je bila realna koštunjava parola "narod se pita".\n26. juna 2014. godine, na kioscima je osvanuo Informer u kome je objavljen izveštaj sa koncerta Bilija Ajdola - koji uopšte nije bio održan prethodne večeri, već odložen za naredni dan. Uredno opisan početak i kraj svirke, predgrupa, hitovi, želje, čestitke i pozdravi. Vremenski pomeraj je sada sa 3 sata povećan na 12, u odnosu na prethodni primer.\nDakle, Trgovčević i Milan Tarot garant honorarno rade za domaće medije. Ako se tako može nazvati Informer, bez povraćanja.\n18. jula 2014. godine, Blic u 6 sati izjutra na svom sajtu objavljuje vest da je Zakon o radu usvojen "danas, a da stupa na snagu sutra"... Teško da je usvojen "danas" tik posle svitanja, a još teže da će važiti "sutra" (autorka teksta misli na subotu). Ova "vest" je pisana u četvrtak 17. jula, kada je bilo najavljeno da će zakon biti usvojen, istoga dana kada je održan protest građana tim povodom. Vest je bila napisana, protest održan ali zakon nije bio usvojen zbog velikog broja amandmana i rasprave koja se razvukla do petka. To očigledno nije smetalo dežurnom uredniku štampanog i internet izdanja da pusti u javnost ovu budalaštinu, začinjenu nebulozom kako je "protest održan dok se usvajao zakon". Protest je bio održan dok je trajala mučna rasprava jadne opozicije i nekoliko kradikalskih kabadahija (na čelu sa pčelicom-preletačicom Majom, kletim Martinovićem i ukletim Babićem) oko amandmana, za koje se znalo da će biti odbačeni i iskorišćeni za diskvalifikovanje i ad hominem napade na predlagače. Zakon je usvojen tek u petak, posle objave Blicove "vesti" o usvajanju, stupiće na snagu tek iduće nedelje a ne "sutra". Današnje vremensko iskliznuće je skočilo na 24 sata unapred po pitanju zakona, tj. čitavih 7 dana što se tiče njegove primene.\nSecite me gde sam najtanji ako Tarabići i Baba Vanga nisu Blicovi onostrani dopisnici.\nKao i obično, kriterijumi normalnog novinarskog izveštavanja pogubljeni su u sumanutoj trci za eksluzivnim objavljivanjem neproverenih i nepotpunih informacija, ali i u potrebi da novinski tekstovi blagovremeno budu dostavljeni na uvid Ministarstvu istine, pre puštanja u javnost. Poslednji slučaj je očigledan primer toga.\nU duhu testa za malomaturante (onom, po meri uzrasta naših ministara), danas objavljujemo test koji će morati da položi svaki budući pripadnik politikantske kaste koji će se lakšezaposliti po novom Zakonu o radu, usvojenom (vaistinu) danas. Oni sa slike na početku teksta, polagali su ovaj test čisto forme radi - da se posle ne priča kako nisu hteli ili smeli.\nSami odlučite da li su ga položili.\nPijani čašću ili opijeni vlašću - pitanje je sad.\nKao i obično, rezultat testa ne ukazuje na samo pitanje, već na posledice višedecenijskog nepitanja ko i kako vodi ovo društvo i pripadajuću mu državu.\nobjavio Radmilo Kračunović u 22:23:00 No comments:\nključne reči: cirkus, idioti, licemerje, mediji, skupština Srbije, srbija, Vlada, vlast\nPozivamo članove i simpatizere Građanskog saveza da se priključe protestima protiv usvajanja seta "reformskih" zakona, pre svega Zakona o radu, Zakona o penzijsko invalidskom osiguranju i Zakona o štrajku.\nProtesti su svakodnevni, u organizaciji većinskih sindikata, u Pionirskom parku.\nPolicija preti snimanjem i odmazdom, ali protestima se priključio i sindikat radnika u policiji!\nOvi zakoni se donose po skraćenom postupku. Donose sa na štetu radnika. Nikome oni neće omogućiti lakše zapošljavanje, samo će poslodavcima omogućiti lakše otpuštanje radnika.\nSetimo se uloge koju su nosioci sadašnje vlasti imali u vlasti koju smo rušili pre petnaest godina. Njihova uloga se nije promenila. Tada su radili na štetu gradjana - i sada rade na štetu gradjana.\nTada smo uspeli!\nŠta nam sada stoji na putu, osim njih samih?!\nVidimo se ispred Skupštine!\nGrađanski savez, 17.07.2014.\nobjavio Radmilo Kračunović u 09:31:00 No comments:\nključne reči: građanski protest, Građanski Savez, sindikati\nImate utisak da vas neko konstantno plaši "grčkim scenariom", bankrotom države i Angelom Merkel - i to bensedinski smirenim glasom na šte meka srca, pa još iz dubina njene pozadine?\nDeder da čujemo šta na tu temu kažu neki Grcite.\n- izlaganje Panosa Petrua (DEA, SIRIZA) na tribini održanoj 29.06.2014. godine u organizaciji NVO MARKS21\nPrvo bih hteo da kažem nekoliko stvari o neoliberalnim merama koje se sprovode protekle četiri godine i o njihovim razarajućim efektima na većinu stanovništva.\nPonekad u ovim raspravama većinu vremena provedemo opisujući stanje u kom živimo, što često i nije od pomoći.\nAli, dva su razloga zbog kojih počinjem odavde. Jedan je taj što je Grčka "laboratorija" budućnosti cele Evrope. Zato cela Evropa mora biti upoznata sa rezultatima "grčkog eksperimenta sa merama štednje". Ako išta dobro može da proistekne iz socijalne bede koja danas vlada u Grčkoj, to je podizanje svesti svih naroda o tome kakva ih budućnost čeka ukoliko joj se zajednički ne suprotstavimo.\nDrugi razlog je taj što će sve mere koje su primenjene na Grčku, biti "institucionalizovane" širom EU. Pretpostavljam da sve glavne partije u Srbiji tvrde da su evropske norme i zakoni važni, tako da će radništvu i mladima u Srbiji biti korisno da čuju šta evropska budućnost zaista predstavlja.\nNakon četiri godine primene Memoranduma (sporazuma potpisanih između grčke vlade i trojke – EU, Evropske centralne banke i MMF-a), situaciju u Grčkoj opisujemo pomoću tri broja 30.\n30% smanjenja bruto domaćeg proizvoda (BDP). U mirnim vremenima, ovakav finansijski poremećaj nije zabeležen niti u jednoj zemlji razvijenog kapitalizma. Zato ovo možemo porediti samo sa ratnim katastrofama ili kolapsom Istočnog bloka.\n30% smanjenja prosečnih radničkih primanja. Bolje plaćeni radnici pretrpeli su još veća smanjenja zarada, po 50-60%.\nOko 30% iznosi zvanična stopa nezaposlenosti. Među mladima, nezaposlenost je oko 60%. Kažem "zvanična stopa", jer imamo ljude koji rade jednom nedeljno, odnosno četiri-pet dana mesečno, a vode se kao zaposleni.\nOvo je veliki problem u domenu radnih odnosa.\nImamo nekakve vaučerske i trening programe, koji na po nekoliko meseci zapošljavaju mlade ljude na bazi probnih ugovora, nakon čega im se isplaćuju izuzetno male sume novca - ako ikakve dobiju. Šef bi po isteku tog perioda trebalo da odluči da li će vas zaposliti ili ne. Međutim, niko nikada ne dobije posao, a gazde samo recikliraju jeftine ili "besplatne" radnike.\nMi smo u džungli u kojoj se svakakvi trikovi koriste da bi se podrila radnička prava: part-tajm poslovi, fleksibilan rad, plaćanje "po komadu" slobodnih stručnjaka (frilensera) iako ste zapravo radnik, autsorsing podugovaračima itd.\nNapada se pravo na kolektivno pregovaranje, sindikati se potkopavaju. Prvo su napali Nacionalni kolektivni ugovor (koji je garantovao minimalnu platu svim radnicima, čak i onima van sindikata) i zamenili ga sektorskim kolektivnim ugovorima. Potom su sektorske ugovore zamenili kolektivnim ugovorima na nivou preduzeća. Sada na mnogim mestima imamo individualne ugovore, oko kojih izolovani radnik pregovara sa gazdom.\nIstovremeno, seča javne potrošnje dovela je do velike krize u javnom zdravstvu i obrazovanju. Bolnice i škole se zatvaraju (oni to nazivaju "spajanjem sa drugim jedinicama"). Tako su razredi sve brojniji, nastavni kadar dobija otkaze. Bolnice nemaju ni osnovna sredstva za rad, poput špriceva ili gaze. Iako su zdravstveno osigurani plaćanjem doprinosa kroz sistem socijalne zaštite, ljudi sada moraju da kupuju lekove i plaćaju veliki broj medicinskih intervencija.\nRušenje sistema socijalne zaštite otvorilo je put onome što nazivamo Pinoče sistemom. Država garantuje samo minimalnu penziju, u iznosu od oko 300 evra, a onda vas gura da plaćate privatnim osiguravajućim kućama da biste imali iole pristojnu penziju.\nZa to vreme privatizacije uzimaju maha. Sve je na prodaju - od vode i struje (upravo u ovom času parlament raspravlja o zakonu koji bi trebalo da privatizuje delove Elektrodistribucije), preko luka, aerodroma, pa čak i plaža, što će omogućiti novi zakon čije se usvajanje očekuje ovih dana. Pirejska luka trebalo bi da predstavlja "uspešan" primer ovog programa. Kineska korporacija COSCO kupila je neke njene važne delove i uspostavila kineski model radnih odnosa, tako da je to ishodište na koje radni odnosi u celoj Evropi treba da stignu.\nTako izgleda socijalna beda koja se krije iza reči za koje sam uveren da ih i vaši mejnstrim političari izgovaraju: balansiranje budžeta, vraćanje javnog duga, fiskalna odgovornost, ispunjenje zahteva EU itd. Ovo je rat protiv radništva koji će izbrisati šta god da je preostalo od socijalnih dostignuća iz proteklih decenija.\nMeđutim, Grčka nije samo laboratorija za mere štednje, ona je ujedno postala i laboratorija otpora. Ovo će biti druga poenta koju hoću da istaknem.\nJedna stvar koju smo naučili je da su neverovatne stvari moguće, stvari o kojima smo mogli samo da sanjamo. U protekle četiri godine imali smo preko 35 generalnih štrajkova (već smo se i zabrojali). Četiri-pet od tih štrajkova trajali su po dva dana, što je nešto što se u Grčkoj nije dogodilo još od pada vojne hunte 1974. Godine. Videli smo i grčku verziju Indignadosa, stotine hiljada ljudi protestovali su na Trgu Sintagma, ispred parlamenta, na najvećim protestima još od 1974-1975. godine.\nKratka napomena o ovom pokretu - ovo je bila velika stvar koja je radikalizovala i mobilisala ljude koji nisu u sindikatima, ali je u isto vreme pogurala sindikalne vođe u štrajkove. Međutim, upravo su ove štrajkačke aktivnosti i de facto savez između "pokreta trgova" sa sindikalnim pokretom učinili stvar opasnom i većom od pukog kampovanja ispred parlamenta.\nPored velikih, centralnih konfrontacija, svedočili smo i svim drugim borbama.\nNeke sektorske borbe trajale su danima (poput zaposlenih u metrou i opštinama) i vlada je mogla da ih rasturi samo zavođenjem vanrednog stanja i tzv. "građanskim regrutovanjem" štrajkača. Neke su trajale mesecima (poput administrativnog univerzitetskog osoblja, koje je prošle jeseni organizovalo neverovatan štrajk, sa komitetima, radničkim stražama, zajedničkim akcijama profesora i studenata, koncertima, itd).\nTu su i borbe malobrojne radne snage koje su poslužile kao primer i inspiracija celoj radničkoj klasi, kao što je na primer bila borba metalurških radnika u fabrici izvan Atine, koja je trajala nekih osam-devet meseci, ili borba otpuštenih čistačica iz zgrada ministarstava koje, uprkos teškoj policijskoj represiji, već mesecima kampuju ispred Ministarstva finansija i čija borba i dalje traje, kao i drugi oblici borbe, nalik onoj u solunskoj fabrici Viorne, kojom sada rukovode njeni radnici, nakon što je gazda odlučio da je zatvori.\nEvo i nekoliko lekcija iz ovog bogatog iskustva:\n- Uprkos debatama koje su pozivale na nove ili alternativne vidove borbi, ono što smo videli i što je najznačajniji razvoj iz ovih borbi je ponovna pojava nekih dobrih starih taktika koje je radnički pokret tokom prethodne dve decenije zaboravio. Radnička straža, štrajkački zborovi kako bi se dogovorili naredni koraci, izbori za štrajkačke komitete, okupacije (bilo radnih mesta, bilo javnih zgrada i prostora) vraćeni su u naš arsenal, kao i ideja istrajnih štrajkova, a ne samo jednodnevnih.\n- Solidarnost je od suštinske važnosti. Ovo je bio glavni problem sa kojim su se suočile sve sektorske borbe. Iako su ih ljudi uglavnom simpatisali i podržavali njihove ciljeve, ponekad uz impresivne donacije štrajkačkim fondovima i sl., ono što nam je falilo je aktivna solidarnost, veština da se štrajk "otvori" prema širim društvenim slojevima, uz zajedničke zborove, razmene ideja itd. Nagoveštaj toga videli smo tokom štrajka u prosveti, koji je pokušao da "štrajkačke komitete" transformiše u "narodne komitete", otvorene i za druge sindikaliste, simpatizere i aktiviste, roditelje, itd.\n- Bitna je i sindikalna solidarnost. Ideja solidarnih štrajkova koji mogu da prošire front i prodube sukob, nije se materijalizovala. Većina sektora ostala je usamljena u štrajku, dok su drugi sektori ćutke stajali po strani, čekajući na svoj red za štrajk u nekom trenutku u budućnosti, kada se nađu pod napadom. Da su svi ovi štrajkovi koje sam spomenuo uspeli da se ujedine u jedinstven štrajkački radnički front, imali bismo bolje šanse da u proteklim godinama izborimo neke pobede.\n- Moramo da se suprotstavimo i etabliranom sindikalnom vođstvu. Klasno jedinstvo je od suštinske važnosti, a u Grčkoj nam je za početak štrajka i dalje neophodno zeleno svetlo Generalne konfederacije sindikata. Tu realnost ne možemo jednostavno da zaobiđemo. Međutim, najviši sloj sindikalnog vođstva predstavlja problem, jer koči štrajkačke akcije. Iz iskustva znamo da nisu imuni na pritisak. Pritisak odozdo ih je, na kraju krajeva i doveo do toga da pozovu na 35 generalnih štrajkova.\n- Međutim, društveni i politički aktivisti, sindikalna baza, zajedno sa radikalnim sindikalnim vođama, moraju da pronađu način da se organizuju i pruže novi tip vođstva. Ja ne podržavam argumente koji govore protiv sindikata, a u prilog "novim vidovima borbe". Uveren sam da moramo da iznova osvojimo naše sindikate, da učvrstimo one koji su već tu, tako što ćemo organizovati kampanje koje pozivaju mlade radnike da se uključe u sindikate, da izgradimo nove sindikate tamo gde ih nema, da izgradimo sloj radničkih lidera na radnim mestima, kroz organe samoorganizacije baze. Poenta je preokrenuti štetu do koje je došlo tokom devedesetih, sa opadanjem broja sindikalnog članstva, posebno među mladima i sa konzervativizmom koji je opstao u mnogim sindikalnim strukturama. Ovo je težak cilj, ali ako mislimo da u budućnosti pobeđujemo, moramo raditi u pravcu toga.\nŠto me dovodi do treće tačke u mom izlaganju.\nKo bi trebalo da započne organizovanje tako velikih zadataka? U Grčkoj smo bili svedoci neverovatnih izražaja "spontanih" akcija i radikalizacije, Ali, nakon četiri godine, možemo slobodno reći da to nije bilo dovoljno. Spontane akcije imaju svoja ograničenja. Kako bi se tako zahtevni zadaci organizovali, potreban nam je sloj posvećenih levičarskih aktivista i, u krajnjoj instanci, potrebna nam je radikalna leva politička snaga.\nAli to nije jedini razlog zbog koga nam je levica danas potrebna. Nije stvar samo u posvećenosti aktivizmu, već i u potrebi da se obezbede strategija i taktika, ali i alternativa etabliranim partijama.\nUsled ozbiljnosti ekonomske i političke krize, svaka ekonomska, sindikalna borba u Grčkoj automatski postaje i centralna politička borba.\nOvo smo naučili iz iskustva. Srušili smo dve vlade, održan je veliki broj štrajkova, pa ipak nismo ostvarili nikakvu opipljivu pobedu. Pitanje vlasti prirodno se postavilo, barem u smislu izbora, kao pitanje preuzimanje vlasti u zemlji. Tako je zahtev za "levom vladom" koji Siriza ispostavlja od 2012. godine, zapravo rezultat nivoa klasne borbe u Grčkoj.\nMeđutim, čak i ako preskočimo izuzetak Grčke (budući da ne smatram da je u svakoj zemlji i u svakom trenutku ovo ispravan zahtev), lekcija ostaje ista:\nAko hoćemo da pobedimo i poguramo borbu dalje, moramo da izgradimo političku alternativu mejnstrim partijama.\nMi moramo da stanemo na put celokupnom neoliberalnom planu izlaska iz krize i suprotstavimo mu potpuno drugačiji plan. Moramo da one koji se bore naoružamo drugačijim narativom od dominantnog koji nam poručuje da "nema alternative". Poenta je da nam je neophodna politička snaga koja će promovisati pro-radničku političku agendu za plate, za radne odnose, za državu blagostanja itd. Posebno sada, u doba duboke krize, mi moramo da omogućimo antikapitalistički izlaz - brisanje duga, nacionalizaciju banaka i velikih preduzeća, bez ikakvih žrtvovanja u prilog bogatima ili međunarodnim bankama. Ovo je njihova kriza i mi ne planiramo da plaćamo njenu cenu.\nNa kraju, sve se svodi na omogućavanje drugačije vizije organizovanja društva. Kada svi pričaju o izlasku iz krize, ali uvek u pro-kapitalističkom smislu, mi moramo da promovišemo ideju izlaska iz kapitalizma. Veze između radničkog pokreta i socijalizma prekinute su 90-tih godina. Glavni zadatak radikalne levice je ponovna izgradnja ovih veza i povezivanje borbi današnjice sa vizijom sutrašnjice.\nTo je ono što Sirizu čini važnim eksperimentom i ono što je narodu ulilo poverenje da nam pruža izbornu podršku od 2012. godine pa sve do nedavne pobede na evropskim izborima.\nSiriza promoviše jedinstvo u različitosti, izgradnju levog fronta uz istovremeno zadržavanje strateških rasprava među njenim različitim strujama.\nOna podržava drušveni otpor, čiji su najvažniji primeri bili pobuna mladih iz 2008. I grčki Indignadosi iz 2011. godine.\nSiriza je bila dorasla izazovu da ponudi odgovor na pitanje vlasti - i to ne tako što bi ponudila tradicionalni, razarajući savez sa levim centrom, kao nekada u Francuskoj i Italiji. Naprotiv, snaga Sirize je upravo u njenom odbijanju da sudeluje u takvim kompromisima i umesto toga promoviše cilj "leve vlade", koja bi otvorila put ukidanju štednje.\nZbog toga izgradnja takve radikalno leve političke snage može biti veoma važna za našu borbu. Do toga ne može doći preko noći. Siriza ima desetogodišnju istoriju, uz mnogo uspona i padovai unutrašnjih nesuglasica. Isto tako, ona nije magično rešenje za sve probleme radikalne levice.\nSirizine vrline koje sam već pomenuo nisu bogom dane. Kako se približavamo poziciji vlasti, njih zapravo vođstvo partije sve glasnije dovodi u pitanje, popuštajući pred pritiskom da ublaži svoju politiku, da postane među vladajućom klasom prihvaćena i poštovanja vredna vladajuća snaga. Unutar Sirize vlada konstantna borba usled sve snažnijeg stavljanja akcenta na parlamentarizam, težnje da "ublažimo" program, pa čak i spremnost na paktiranje sa snagama levog centra. Pre nedelju dana, Centralni komitet partije održao je satanak.\nJa sam član leve platforme, levog krila Sirize koje insistira na radikalnoj, antikapitalističkoj orijentaciji partije. Do stvaranja ove platforme je došlo jer smo svesni da bi vođstvo Sirize moglo da ima drugačije planove.\nOvo je ipak drugo pitanje, ali moja poslednja poenta je ta da je još jedno od ključnih pitanja našeg vremena to kakva nam je vrsta levice potrebna da bismo pobedili. Neke dobre stare, strateške rasprave, poput "reforma ili revolucija" danas su nam veoma važne. Potrebno nam je jedinstvo levice, ali moramo i da radimo na zaoštravanju a ne zakopavanju rasprava.\nOve godine obeležava se stogodišnjica od Velikog masakra iz 1914. godine. Verujem da će nam istorijska vremena u kojima živimo doneti slične istorijske dileme, za čije će razrešenje levici biti neophodni slični istorijski izvori.\nGrađanski savez, 01.07.2014.\nKako god bilo, al' kad radikalna ili radikalizovana levica udari na radikale i socijaliste (sve go demokrata do liberala)...\nŠto naš narod kaže: neko će tu pući - k'o Grčka.\n"MMF priznao greške u merama za Grčku." (RTS.rs 06.06.2013)\n"Swedish trade unions are making fun of your sad, non-swedish lifestyle." (Citylab.com 22.01.2014)\nOccupy Stockholm 09.12.2011.\n"Alternativa brutalnim merama štednje - otpor na islandski način. MMF priznao: Islanđani su bili u pravu što su uradili sve suprotno od onoga što smo tražili. Pristup Islanda je doveo do iznenađujućeg i jakog oporavka." (99posto.org 02.01.2013)\n"Islandska vlada ovog tjedna je potvrdila kako će se svakom kućanstvu otpisati dug po hipoteki u visini do 24,000 eura. Time vlada ispunjava jedno od svojih ključnih predizbornih obećanja, unatoč žestokim kritikama koje stižu iz međunarodnih financijskih institucija.\nMjeru je predložio islandski premijer, Sigmundur David Gunnlaugsson, lider Progresivne Stranke koja je osvojila izbore u travnju ove godine, ponajviše zahvaljujući obećanju da će rasteretiti dužne građane." (Advance.hr 04.12.2013)\nHörður Torfason, islandski potpaljivač otpora\nČekbremalo - islandski premijer je lider Progresivne stranke?!\nNjihov premijer je naprednjak, ali primenjuje (po multikapital) drastične levičarske socijalne, ekonomske i finansijske mere, ne šljivi MMF i Svetsku banku, ne uvlači se u guzice pojedinim EU siledžijama, za Ruse ni da čuje?!!\nMcDonalds je zatvorio svoj restoran u Rejkjaviku?!!!\nOvaj svet se izokren'o.\nobjavio Radmilo Kračunović u 13:55:00 No comments:\nključne reči: građanski protest, Građanski Savez, Grčka, Island, levica, Panos Petru, sindikati, SIRIZA


Još jedan stručnjak je rekao "ne" Manchester Unitedu - Sportske novosti\nNaslovna Fudbal Novosti Fudbal Još jedan stručnjak je rekao „ne“ Manchester Unitedu\nJoš jedan stručnjak je rekao „ne“ Manchester Unitedu\nSelektor Italije Roberto Manćini je još jedan trener koji je odbio da preuzme Mančester junajted, otkriva glavni urednik „Bilda“ Kristijan Falk.\nReč je o nekadašnjem menadžeru Mančester sitija, sa kojim je 2012. osvojio titulu na račun „crvenih đavola”. Sa „plavcima“ iz Mančestera Manćini je proveo četiri sezone u kojima je osvojio još jedan FA kup i jednom izborio finale za „Komjuniti šild“.\nItalijanski stručnjak odbio je ponudu Junajteda sa obrazloženjem da trenutno ima za cilj da kvalifikuje Azure za Svetsko prvenstvo. Šampioni Evrope to nisu uspeli u standardnim kvalifikacijama i sada će se boriti za kvotu baraža sledećeg marta.\nDo sada je favorit za naslednika Olea Gunara Solskjara trener Pari Sen Žermena Maurisio Poketino. Brendan Rodžers, Erik ten Hag, Zinedin Zidan i Ernesto Valverde su takođe povezani sa Old Trafordom.\nPrethodni tekstDa li je ovo dovoljna kazna za napadača Real Madrida?\nSledeći tekstŠpanac zbog povrede ispao iz Davis kup selekcije


Stočari iz Mačve traže povećanje premije za mleko – AGRO VESTI by agronews.rs\nSep 5, 2017 | agro danas, Aktuelno, Investicije, Poljoprivreda, Srbija, Stočarstvo, Teme, Tržište, Vesti\t|\nUdruženje proizvođača mleka Mačvanskog okruga u svom saopštenju traži i brzu isplatu svih neisplaćeih premija, regeresa i podsticaja kako bi se poljoprivrednici lakše snašli za predstojeći zimski period.\n”Posebno smo razočarani neodgovornim i krajnje nekorektnim odnosom mlekara u trenutnoj situaciji kada se već vide posledice katastrofalne suše. Sramno niska cena mleka sa tendencijom opadanja već dve godine, a da potrošači to nisu osetili po svom džepu govori o monopolskom položaju mlekara“, navode u saopštenju proizvođači mleka.\nUkoliko mlekare i dalje nastave sa dosadašnjom praksom uvoza svega i svačega, a cena domaćeg mleka ostane niska, sva priča države o ozbiljnom oporavku stočarstva ostaće prazna priča, smatraju proizvođači mleka iz ovog udruženja.\nTags: Poljoprivredapremije za mlekoStočarstvoudruženje proizvođača mleka mačvanskog okruga


Pravilnik - Promet izdavanjem fiskalnog računa - greške - vođenje izveštaja\n13)** potpis i pečat obveznika.\nEVIDENCIJA O BLOKOVIMA FISKALNIH RAČUNA IZDATIM U UPOTREBU\n1. Umanjuje se promet evidentiran u fiskalnom isečku/fiskalnom računu broj _______________ od _____________ godine, izdatom na fiskalnoj kasi identifikacioni broj __________________________, za iznos ___________________________ dinara na ime vraćenog dobra: _____________________________, jedinica mere: ________________________, količina: __________________________, cena: ________________, vrednost: _________________, iznos poreza: _____________________.\n2. Umanjuje se promet evidentiran u fiskalnom isečku/fiskalnom računu broj _____________________________ od ____________________ godine, izdatom na fiskalnoj kasi identifikacioni broj ____________, za iznos ______________ dinara, na ime više naplaćenog iznosa za dobro: ______________________________, jedinica mere: __________________________, količina: _________________________, cena: _______________, vrednost: ___________________.\nIme i prezime: _________________________\n(Potpis ovlašćenog lica\nZA MESEC _____________ 20___. GODINE\nIdentifikacioni broj fiskalne kase _______________________\nU ________________, _______ god.


EURO NCAP TESTOVI: Najbezbedniji automobili po klasama u 2017. godini (VIDEO) | TopSpeed – Telegraf.rs\n11. Januar 2018. | 14:41\nEURO NCAP TESTOVI: Najbezbedniji automobili po klasama u 2017. godini (VIDEO)\nNezavisna evropska organizacija zadužena za ispitivanje bezbednosti novih vozila tokom prethodne godine je podvrgla testiranju više od 60 modela, a sada je objavljena i zvanična lista najsigurnijih automobila po klasama u 2017. godini\nUkupno posmatrano najbolji rezultat je ostvario Volvo XC60, a svojevrsni kuriozitet predstavlja činjenica da Volkswagenovi noviteti prednjače na polju sigurnosti u čak tri kategorije – VW Arteon u tzv. Executive klasi kojom su obuhvaćene poslovne limuzine, VW T-Roc u klasi malih SUV-ova i VW Polo u Supermini klasi.\nŠto se tiče modela iz C segmenta, oni su prema Euro NCAP kategorizaciji deklarisani kao porodični automobili i tu su se, pomalo iznenađujuće, kao najbezbedniji pokazali Subarovi modeli Impreza odnosno XV. Sa druge strane, laskava titula najsigurnijeg automobila u mini MPV klasi pripala je Opelu Crossland X.\nVW Polo *****\nZaštita odraslih putnika 96%\nZaštita dece 85%\nZaštita pešaka 76%\nAsistencije u vožnji 59%\nSubaru Impreza *****\nZaštita odraslih putnika 94%\nZaštita dece 89%\nZaštita pešaka 82%\nAsistencije u vožnji 68%\nSubaru XV *****\nZaštita pešaka 84%\nOpel Crossland X *****\nZaštita odraslih putnika 85%\nZaštita dece 84%\nZaštita pešaka 62%\nAsistencije u vožnji 57%\nVolkswagen T-Roc *****\nZaštita dece 87%\nZaštita pešaka 79%\nAsistencije u vožnji 71%\nVolvo XC60 *****\nZaštita odraslih putnika 98%\nAsistencije u vožnji 95%\nVW Arteon *****\nZaštita pešaka 85%\nAsistencije u vožnji 82%\nTagovi: bezbednost, crash test, euro ncap, sigurnost


HRT: Dr. Valković: Začini, deserti, pića i namirnice koje čuvaju naše zdravlje\n18:28 / 22.03.2018.\nAutor: Dr. sc. Toni Valković\nDr. Valković: Začini, deserti, pića i namirnice koje čuvaju naše zdravlje\nJabuke bi trebale biti nešpricane jer kora sadrži ljekoviti pektin (Foto: Pixabay)\n(Prošlu emisiju poslušajte ovdje, a u sljedećem nastavku emisije "Zdravljak", u četvrtak 29. ožujka u 18:05 sati, govorimo o debljini i tjelesnoj aktivnosti...)


Evlija Čelebija, prvi svetski putnik istočnog sveta: Bile su mu potrebne samo sloboda i mašta (VIDEO) - Rokselanin kofer\nDanas Evliju Čelebiju možemo da gledamo kao turističkog blogera koji je uspeo u životu, a to znači da je od svoje strasti i hobija, stvorio zanimanje.\nEvlija Čelebija spada u red retkih istorijskih ličnosti koje ne mogu biti svojatane po nacionalnoj osnovi. Njegov duh je bio kosmopolitski, pa je i njegovo delo je kulturno blago čovečanstva.\nBy sultanija / 25. marta 2019.\nEvlija Čelebija ili Derviš Mehmed Zili bio je čuveni je turski putopisac rođen marta 1611. u Istanbulu. On je jedan od najpoznatijih osmanskih putopisaca. Njegovi putopisi su od velikog značaja za istoriografiju. Proputovao je Osmansko carstvo, a svoja zapažanja objavio u svom najznačajnijem delu „Sejahatname„. To je zbirka od deset tomova koja obuhvata sva njegova putovanja.\nRođen u bogatoj porodici, imao slobodan odnos prema religiji\nEvlija je rođen u bogatoj porodici. Otac mu je bio državni zlatar, čuveni umetnik koji je dekorisao džamiju Sultana Ahmeta u Istanbulu, majka abhazijska rođaka velikog vezira Meleka Ahmeda Paše. Bio je Hafiz Kurana to jest znao je ceo Kuran napamet. Školovan je na dvoru Sultana Murata IV. Od malih nogu dobio je najbolje obrazovanje, a postoji mogućnost da je kad je bio mlad pristupio i sufističkom redu.\nZa razliku mnogih ljudi koji su živeli u muslimanskim zemljama tog doba, imao je slobodan odnos prema religiji. Dok je recitovao Kuran, Evlija je često pravio i šale na račun islama. Uprkos tome, dobio je posao religijskog stručnjka i zabavljača plemstva, međutim odbio je tu „čast“, jer je želeo da putuje.\nEvlija danas – tvorac kosmopolitskog dela\nPutovanja Evlije Čelebije počela su u Istanbulu. Iako je Stambol bio veliki za ono vreme, svaki deo ondašnjeg velegrada postao je mali za budućeg putopisca.\nKad Stambol postane mali\nEvlija Čelebija je upoznao svaki kutak grada i svakog čoveka u njemu, i vrlo brzo postalo mu je dosadno. Voleo je putnike, trgovce, vojnike, namernike iz dalekih krajeva koji su mu pričali o lepotama, neobičnim običajima, tradicijama i ljudima. Mašta Evliji nije nedostajala. Već je video sebe na putu ka Evropi i Aziji.\nOvaj osmanski putopisac prvo je putovao poslovno. To mu je kasnije pomoglo kad je stekao reputaciju i u diplomatskim odnosima.\nPosebno je voleo da zapisuje svakodnevni život naroda koje je posećivao.\nSvetski putnik i nakbolji prijatelj čovečanstva\nSebe je znao da nazove „svetskim putnikom i najboljim prijateljem čovečanstva„, a na njegovom prstenu pisalo je „Svetski putnik Elija„. Bio je naučnik, pripovedač, derviš, muzičar i lingvista.\nEvlija Čelebija je zapadnom svetu podario sliku islamskog sveta i Osmanskog carstva iz drugog ugla. Da nije njegovog štiva verovatno da bismo i danas malo znali (iako malo i znamo) o toliko omraženim Turcima u 17. veku. S druge strane, i Osmanlije su na Zapad gledale kao na svoje opake neprijatelje. Evlija Čelebija je sve to probao da približi jedno drugom.\nIz spisa Evlije Čelebije može da se sazna kakav čovek stoji iza njih – obrazovan, prosvetljen intelektualac koji veruje u snagu i značaj slobodne debate, slavi jednakost i slobodu i sve ove vrednosti pronalazi u islamskom svetu. Zato su mu ljudi i bili zanimljivi, pa je beležio običaje i navike naroda. Na opšte čuđenje „naprednog“ Zapada.\nKad mašta može svašta\nMašta je kod Evlije Čelebije odradila svoje, pa njegovi putopisi nisu samo šturi podaci, već pripovetke sa mnogo fantazije, uz obavezna uzbuđenja, zaplete i obrte. Ono što nije znao upotpunio je logikom i maštom.\nEvlija Čelebija se nikada nije ženio. Putovanja su bila jača od vezivanja za ženu ili više njih. Njegova strast je prevazilazila prosečnu turističku potrebu za novim mestima, kakvu poznajemo danas. To što je on što vidi i čuje pretakao u rečenice, donelo mu je poređenja sa Šekspirom. Mnogi ga nazivaju i Montenjem islama, Osmanskim Herodotom, pa čak su ga poredili sa Markom Polom.\nDok je putovao Balkanom i hrišćanskim zemljama nosio je sa sobom pismo preporuke grčkog patrijarha u kome je stajalo da je Čelebija „častan“ i „čovek mira“ koji želi da istražuje nova mesta i narode, bez zlih namera u srcu i bez i najmanje želje da ikoga povredi i nanese mu zlo.\nDela zaboravljena dva veka\nČelebijina dela dugo nisu bila poznata javnosti. Putopis je slučajno (slučajno?) pronašao u 18. veku glavni crni evnuh osmanske palate u Kairu i preneo ih u Istanbul. Međutim, do 19. veka niko nije obraćao pažnju na Čelebijino delo.\nPravu popularnost ovaj putopisac je doživeo u poslednjih 30 godina. Pošto se sve odvijalo kako se odvijalo, teško je utvrditi kakav uticaj su imali njegovi putopisi u vreme kada je živeo. Samo možemo da nagađamo, ali baš zbog svog otvorenog duha moguće da je bio marginalizovan.\nSloboda kao imperativ\nKad je predstavljao sebe, Čelebija je uvek pisao kao o dervišu koji je posvećen iscrtavanju mape osmanskih dosingnuća i poredio je Zapad i Istok. Pisao je kako je njegovo putovanje počelo kao maštarija i kako je pronašao način da postane slobodan od svih bliskih i da postane svetski putnik.\nBiti putnik za Čelebiju je značilo biti slobodan, sposoban da stiče nova iskustva i da iz tog iskustava dobije prosvetljenje, znanje i zadovoljstvo koje do tada nije bilo poznato.\nSejahatnama sadrži deset tomova koji obuhvataju sva Čelebijina životna iskustva sa putovanja i predstavljaju jedinstvenu riznicu podataka za istorijske, kulturološke, društvene i etnološke studije.\nPrvi tom dela sadrži u sebi autobiografske podatke, detaljan opis Istanbula i istoriju vladajuće dinastije od Mehmeda II do Mehmeda IV.\nU drugom tomu Čelebija je ispisao istoriju imperije od Osmana I do Bajazita II i opisuje svoje putovanje od Istanbula do Burse, što je i bilo njegovo prvo putovanje.\nTreći tom dela posvećen je opisu putovanja od Uskudara do Damaska, ali i opisu evropskog dela Turske koji obuhvata opis Sofije u to vreme.\nU četvrtom tomu opisuje kurdska plemena i delove Persije, kao i putovanje do Vana, Bagdada i drugih gradova drevne Mesopotamije.\nU petom tomu dolazi se do nama poznatih područja. Čelebija je pisao o svojim putovanjima po Srbiji i Bosni i posebnu pažnju posvećuje opisu Beograda. Piše o putovanjima iz Velikog Varadina u Bosnu, iz Sarajeva u Livno, od Zadra do Koruške, Slavonije i Mure, od Kupreškog polja do Splita i Šibenika, Iz Bosanskog ejaleta u Banja Luku…\nŠesti tom Čelebijinih putopisa posvećen je putovanjima po Srbiji, Hrvatskoj, Bosni i Hercegovini, Makedoniji, Mađarsokoj, Albaniji i Bugarskoj. Čelebija je opisao putovanja u periodu kada je provodio vreme na relaciji Balkan – Istanbul. Opisiavo je putovanje iz Beograda u Albaniju, iz Dubrovnika u Stambol, iz Bileće do Kotora i Perasta i još mnogo kraćih i dužih putešestvija kroz Balkan.\nU sedmom tomu je najviše opisivao putovanja po Sloveniji, Austriji, Mađarskoj, pa čak i do Krima. Često je Beograd bio polazna tačka njegovih putovanja.\nU osmom tomu Čelebija opisuje putovanja po Grčkoj i Albaniji, a posebno je opisao putovanju od Ohridskog sandžaka do Stambola.\nU devetom i desetom tomu Čelebija opisuje neka od svojih poznih putovanja. Deveti sadrži opis hodočašća u Meku uz opis Meke, Medine i Arabije.\nDeseti tom je posvećen Sudanu, Abisiniji i Egiptu, gde je Čelebija i završio svoj život, izbegavajući povratak u Stambol, gde mu političke prilike nisu odgovarale.\nUmro je 1682. godine u Egiptu.\nU okviru turističke ponude Turske danas spada i „Put Evlije Čelebije„. Ova atrakcija prvi put je predstavljena 2011. godine. UNESCO je tu godinu posvetio Evliji Čelebiji, dodelivši mu titulu „Čoveka godine„.\n„Put Evlije Čelebije“ ide preko najatraktivnijih delova Turske, zalazi u sela koja su udaljena od puteva i buke automobila, ali i u gradove velike istorijske važnosti koji se nalaze tamo gde je Osmansko carstvo stvoreno.\nSa kozijih staza prelazi se na popločane osmanske i rimske puteve. Put po teškom terenu traje 25 dana i obuhvata 650 kilometara jahanja i hodanja. Ovo je idealan način da se oseti duh starih vremena i oda počast velikom putopiscu i „prijatelju ljudskog roda„.\nIspiracija – tt-group.net/Dušan Stojanović\nFotografije: travelatelier.com, draganlekovic.me, telegraf.rs, dialogos.ba, angelfire.com, goglasi.com, ensonhaber.com, bnr.bg, kulturanadar.dar.org.rs, sandzakpress.net, sandzakhaber.net\nTags: evlija čelebija


Pronađen prsluk sa eksplozivom koji je korišten u napadima u Parizu\nFrancuska policija je saopštila da se u prsluku, pronađenom u predgrađu Pariza, nalazi ista vrsta eksploziva korišćena tokom napada u petak 13.novembra u francuskoj prijestonici, u kojima je 130 ljudi ubijeno.\nPrsluk je pronašao đubretar u kanti za đubre u predgrađu Munruž, južno od Pariza.\nLaboratorijske analize su pokazale da je u pitanju eksploziv TATP, koji se nalazio u sedam drugih prsluka korišćenih u napadima 13. novembra, agencija AP je citirala neimenovog zvaničnika francuske policije.\nVeruje se da je Salah Abdeslam, glavni osumnjičeni za napade koji je u bekstvu, bio u Munružu u noći kada su se odigrali napadi, ali da je još rano reći da li Abdelslam bio u kontaktu sa pronađenim prslukom.\nFrancuske i belgijske vlasti sprovode opsežene potrage za Abdelsamom, čiji se brat Brahim raznio kao bomabaš samoubica u petak 13.novembra.\nNjegov drugi brat koji živi u Belgiji više puta ga je javno pozivao da se preda.\nI u Belgiji je kao i u Francuskoj produženo vanredno stanje.


Muftija Zukorlić stigao u Minhen – posebna dobrodošlica na aerodromu | SANA\nHome Vijesti Muftija Zukorlić stigao u Minhen – posebna dobrodošlica na aerodromu\nMuftija Zukorlić stigao u Minhen – posebna dobrodošlica na aerodromu\n23. 11. 2019. 16:04\nMuftija Muamer Zukorlić stigao je u Minhen, gdje boravi na poziv džemata Fedžr i gdje će večeras učestvovati na manifestaciji Bošnjačko jedinstvo.\nMuftiji Zukorliću su na minhenskom aerodromu najmlađi predstavnici džemata Fedžr pripremili posebnu hošgeldiju, dočekavši ga sa cvijećem odjeveni u tradicionalnoj bošnjačkoj nošnji.\nMuftija Zukorlić nije skrivao oduševljenje, ali i svi prisutni na aerodromu koji su gest pažnje i poštovanja prema svom lideru itekako pozdravili.\nPrevious articleDr. Fehratović o mjerama koje treba poduzeti kako bi se unaprijedila nastava na bosanskom jeziku\nNext articleManifestacija Bošnjačko jedinstvo u Minhenu: Dok je Muftije Zukorlića ne bojimo se za Sandžak i Bosnu


U srijedu deveta radna sjednica Skupštine KS-poziv medijima sa dnevnim redom sjednice | Vlada Kantona Sarajevo\n3. Prijedlog zakona o izmjenama i dopunama Zakona o policijskim službenicima Kantona Sarajevo-hitni postupak;\n4. Prijedlog autentičnog tumačenja člana 138. stav 7. Zakona o visokom obrazovanju ("Službene novine Kantona Sarajevo", broj:33/17);\n8. Izvještaj o izvršavanju Budžeta Kantona Sarajevo za period od 01.01. do 31.12.2018. godine;\n9.a) Prijedlog odluke o davanju saglasnosti za potpisivanje ugovora o kupoprodaji nekretnina označene kao k.č. 1010 k.o. Sarajevo VII, u skladu sa članom 23. Zakona o eksproprijaciji FBiH u svrhu izgradnje saobraćajnice I transverzale, dionica Kranjčevićeva-Bare-Hotonj;\n9.b) Prijedlog odluke o davanju saglasnosti za potpisivanje ugovora o kupoprodaji nekretnina označene kao k.č. 319/2 i 319/6 k.o. Kobilja glava, u skladu sa članom 11. i 23. Zakona o eksproprijaciji FBiH u svrhu izgradnje saobraćajnice I transverzale, dionica Kranjčevićeva-Bare-Hotonj;\n9.c) Prijedlog odluke o davanju saglasnosti za potpisivanje ugovora o kupoprodaji nekretnina označene kao k.č. 1024/1 i k.č. 1024/2, k.o. Sarajevo VII, u skladu sa članom 23 Zakona o eksproprijaciji FBiH u svrhu izgradnje saobraćajnice I transverzale, dionica Kranjčevićeva-Bare-Hotonj;\n10. Prijedlog odluke o davanju saglasnosti za zaključenje Ugovora o zakupu poslovnog prostora – bolnički kompleks bivše Klinike za kožno – venerične bolesti "Dr. Ernest Grin", za 2019. i 2020. godinu između ugovornih strana: Kliničkog centra Univerziteta u Sarajevu kao zakupodavca i Kantona Sarajevo (Ministarstva za rad, socijalnu politiku, raseljena lica i izbjeglice, Ministarstva zdravstva i Kantonalne javne ustanove "Dom za socijalno zdravstveno zbrinjavanje osoba sa invaliditetom i drugih osoba") kao zakupca;\n11. Prijedlog odluke o davanju saglasnosti Ministarstvu unutrašnjih poslova Kantona Sarajevo za prodaju motornih vozila javnom licitacijom koja se vodi u evidenciji osnovnih sredstava navedenog ministarstva, odnosno Uprave policije, u predloženom tekstu;\n12. Prijedlog odluke o proširenju djelatnosti Javne ustanove Srednje škole poljoprivrede, prehrane, veterine i uslužnih djelatnosti Sarajevo na djelatnost obrazovanja odraslih;\n14. Izvještaj o radu sa finansijskim poslovanjem Univerziteta u Sarajevu za period 01.01-31.12.2018. godine, podnesen od strane Upravnog odbora Univerziteta u Sarajevu;\n15. Izvještaj o radu i finansijskom poslovanju Zavoda za izgradnju Kantona Sarajevo za 2018. godinu;\n- Izvještaj o radu Policijskog komesara za period januar-mart 2019.godine;\n- Informacija o stanju kriminaliteta, javnog reda i mira i sigurnosti saobraćaja na području Kantona Sarajevo za mjesec april 2019. godine;\n- Strategija upravljanja dugom Kantona Sarajevo 2019-2021. godina.


Institut za ispitivanje materija Beograd Savski Venac |\nInstitut za ispitivanje materijala Beograd Savski Venac |\nNalazimo se na adresi Bulevar Vojvode Mišića 43. O kvalitetu našeg rada najbolje govori uspešna saradnja koju smo ostvarili sa mnogim klijentima.\nMi smo institut za ispitivanje građevisnkog materijala, a sedište nam je na Savskom Vencu.\nZalažemo se za siguran način poslovanja radi sticanja poverenja klijenata i produktivnije komunikacije između Vas i nas.\nPri Ministarstvu građevina kraljevine Jugoslavije 1929. godine otpočeo je sa radom Zavod za ispitivanje materijala sa zadatkom da obavlja kontrolna ispitivanja građevinskih materijala koji se koriste za objekte pod nadzorom Ministarstva i drugih područnih ustanova na teritoriji cele Jugoslavije.\nParalelno u okviru Ministarstva građevine postojao je i Odsek za mostove koji je imao značajnu i naprednu ulogu u razvoju građevinarskog konstruktorstva u kraljevini Jugoslaviji. Često su zadaci izgradnje mostova prerastali u istraživačko razvojne projekte koji su rezultirali donošenjem savremenih propisa za armirani beton, uvođenjem standarda za beton, geomehaničkim ispitivanjima itd. Odsek je okupio veći broj inženjera izuzetnih kvaliteta kao što su bili: Lancoš, Tucaković, Karpinski, Judinč, Radovanović, Kostić, Ilić, Matić, Žeželj, Đorđević, Šapšal, Voroncov, Erić, Popović i dr. Bila je to velika škola vrsnih projektanata, organizatora, propagatora unapređenja struke i pravih istraživača.\nPosle Drugog svetskog rata Zavod odmah nastavlja sa radom u okviru Ministarstva građevina FNRJ, vršeći zadatke kontrole kvaliteta, dok Odsek za mostove pod vođstvom inženjera Branka Žeželja okuplja vrsne stručnjake koji pristupaju obnovi porušenih mostova.\nU toku 1947. godine doneto je rešenje o osnivanju građevinskog Instituta Ministarstva građevina FNRJ u čiji sastav ulazi i postojeći Zavod za ispitivanje materijala. Početkom 1948. godine Institut se izdvaja iz Ministarstva u posebnu jedinicu i za direktora je postavljen inženjer Branko Žeželj. Institut počinje rad sa skromnom ekipom, ali ubrzo povećava broj saradnika sa inženjerima prvih posleratnih generacija kao što su: Dobrosav Jevtić, Branko Stojadinović, Boško Petrović, Dimitrije Ćertić, Živorad Ćertić, Ilija Stojadinović, Predrag Želalić i drugi.\nRadno vreme nam je svakog radnog dana od 08:00 do15:00h. Za svu dalju saradnju nas pozovite na navedene kontakte ili nas posetite lično.\nInstitut za ispitivanje materijala Beograd Savski Venac možete posetiti svakog radnog dana i uveriti se u kvalitet našeg rada.


Top 10 događaja u francuskoj Ligi 1 2017. godine | MeridianBetSport\nNaslovna Fudbal Top 10 događaja u francuskoj Ligi 1 2017. godine\nTop 10 događaja u francuskoj Ligi 1 2017. godine\nFrancuska Liga 1 donela nam je mnogo uzbuđenja tokom 2017. godine. Možda i više nego što smo očekivali. Zbog tih događaja, ona je sada znatno više u fokusu medija i ljubitelja fudbala. Šta je to što je obeležilo godinu na izmaku?\n1. Monakovo punoletstvo\nMONACO – MAY 03: The Monaco squad line up for photos prior to the UEFA Champions League Semi Final first leg match between AS Monaco v Juventus at Stade Louis II on May 3, 2017 in Monaco, Monaco. (Photo by Julian Finney/Getty Images)\nČekali su, čekali i na kraju dočekali. Posle punih 18 godina, Monako je ponovo šampion Francuske! Za to im je trebao spektakularan tim mladih talenata pomešan sa nekim iskusnim igračima. Uz to, potrebno im je bilo i 30 pobeda u 38 mečeva, kao i nestvarnih 107 golova.\nTerorisali su protivničke odbrane, a ni PSŽ im nije mogao ništa. Kilijan Mbape, Falkao, Tomas Lemar, Bernardo Silva i ostali, predvođeni Leonardom Žardimom, vratili su pehar u Kneževinu Monako, a usput su dogurali i sve do polufinala Lige šampiona.\n2. Ludo leto Pari Sen Žermena\nPARIS, FRANCE – NOVEMBER 22: Neymar and Kylian Mbappe of PSG during the UEFA Champions League group B match between Paris Saint-Germain and Celtic FC at Parc des Princes on November 22, 2017 in Paris, France. (Photo by Catherine Ivill/Getty Images)\nKakav ludački prelazni rok pariskog kluba. Predvođeni prebogatim gazdama iz Katara, PSŽ je bio glavna tema proteklog leta i to sa odličnim razlozima. Nejmar je u šokantnom transferu vrednom 222 miliona evra napustio Barselonu ne bi li postao “desetka” Parižana, dok se Mbape vratio u rodni grad.\nOn je tehnički pozajmljen igrač iz Monaka, ali će u leto 2018. godine PSŽ za njegov otkup platiti 180 miliona, čineći drugim najskuplje plaćenim igračem ikada. Gazde iz Katara su napravile čitavu pometnju na tržištu, pa je tako i Barsa papreno platila Usmana Dembelea iz Borusije Dortmund, a malo je nedostajalo da se slično desi i sa Filipeom Kutinjom iz Liverpula.\n3. Vodeći evropski tronožac je u Francuskoj\nA upravo PSŽ-ovo nestvarno poslovanje je napravilo promene u evropskom fudbalu i na jednom drugom nivou. Vodeći evropski trio sada se nalazi u prestonici Francuske, ne na Pirinejima. Prethodno su to bili ili MSN (Mesi – Suarez – Nejmar) ili BBC (Benzema – Bejl, Kristijano Ronaldo).\nPrvi trojac je rasturen najvećim transferom ikada, dok drugi ima bar dva od tri člana u velikoj krizi, mešavini mnoštva povreda i konstantno loše forme. Zato je vodeći “tronožac” sastavljen od Edinsona Kavanija, Nejmara i Mbapea. U prvoj polovini sezone su već postigli 58 golova u svim takmičenjima!\n4. Radamel Falkao ponovo ujeda\nMANCHESTER, ENGLAND – FEBRUARY 21: Radamel Falcao (r) of AS Monaco celebrates the first Monaco goal past Willy Caballero during the UEFA Champions League Round of 16 first leg match between Manchester City FC and AS Monaco at Etihad Stadium on February 21, 2017 in Manchester, United Kingdom. (Photo by Stu Forster/Getty Images)\nEl Tigre je ponovo onaj stari! Sjajna godina za Radamela Falkaa. Ne samo da je poveo Monako ka tituli prvaka Francuske i polufinalu Lige šampiona, već je i pred golom bio onaj stari nemilosrdni golgeter.\nProšle sezone je postigao 26 golova u ta dva takmičenja, a ove je već na 18! Da stvar bude luđa, Falkao je do kote 18 stigao iz samo 62 šuta, od kojih je čak polovina išla u okvir gola protivnika. To je onaj stari predator koji je u dresu Atletiko Madrida terorisao koga je stigao.\n5. Nabil Fekir budi Lion\nOvo je bila godina prodora za Nabila Fekira. Francuz već nekoliko godina nastupa u Ligi 1, ali nikada nije činio ono što je radio 2017. godine, naročito u njen smiraj. Samo u ovoj sezoni je postigao 13 golova i zabeležio još četiri asistencije, pa i ne čudi što je Lion trenutno na deobi drugog mesta u ligi.\nPSŽ je jedini tim koji je postigao više golova i zabeležio manje poraza od Liona ove sezone i Fekir je bio bitan deo toga. Deluje kao da je sazreo otkako je postao kapiten, a njegove partije posledično privlače sve veći broj veliki evropskih klubova.\n6. Bordoov nebrušeni dijamant – Malkom\n7. Olimpik Marsej i Florijan Tovan\nNAPLES, ITALY – NOVEMBER 06: Florian Thauvin of Olympique de Marseille celebrates after scoring their second goal during the UEFA Champions League Group F match between SSC Napoli and Olympique de Marseille at Stadio San Paolo on November 6, 2013 in Naples, Italy. (Photo by Giuseppe Bellini/Getty Images)\nLjubav između ovog kluba i ovog fudbalera je očigledno velika jer Florijan Tovan ni u snu ne može da zaliči na onog izgubljenog dečkića iz vremena kada je igrao za Njukasl. Sada na jugu Francuske igra fudbal svog života.\nUčestvovao je u 15 golova svog tima ove sezone (osam plus sedam) što je gotovo 40 odsto svih golova Marseja u Ligi 1. O njemu smo već pisali, ali njegova dobra forma je zaslužila da se nađe i na ovoj godišnjoj listi francuskog šampionata.\n8. Sinjor Klaudio\nLONDON, ENGLAND – MAY 21: Claudio Ranieri, ex Leicester City manager looks on during the Premier League match between Chelsea and Sunderland at Stamford Bridge on May 21, 2017 in London, England. (Photo by Shaun Botterill/Getty Images)\nKlaudio Ranijeri se vratio u Francusku. Poslednji put kada je bio tu, bio je trener Monaka. Kneževi su sada šampioni, a italijanski stručnjak je ovaj put trener Nanta. I radi sjajan posao.\nNakon šokantnog osvajanja Premijer lige sa Lester Sitijem, Ranijeri je Lisice zamenio Kanarincima. Nant je trenutno peti na tabeli, ali sve simpatije pobrali su načinom na koji su tamo stigli. Njihova gol-razlika posle 19 kola je 18:18 i uprkos tome imaju 33 boda na svom kontu. Italijanski, zar ne?\n9. Nica – Pre i posle\nARNHEM, NETHERLANDS – DECEMBER 07: The team of OGC Nice line up during the UEFA Europa League group K match between Vitesse and OGC Nice at on December 7, 2017 in Arnhem, Netherlands. (Photo by Dean Mouhtaropoulos/Getty Images)\nBila je ovo, generalno gledajući, dobra godina za klub sa Azurne obale. Jedan od najlepših gradova Evrope video je jednu od najboljih sezona u novijoj istoriji kluba, pošto je Nica sezonu 2016/17 završila na visokom trećem mestu. Ispred njih su završila samo dva najbogatija kluba u Francuskoj, predvođena stranim kapitalom.\nU drugom delu 2017. godine, Nici baš i nije išlo najbolje. Trenutno su šestoplasirani tim lige i daleko su nekonstantniji nego prošle sezone. Ipak, to ne umanjuje njihov uspeh. Da na žrebu plej-ofa Lige šampiona nisu naleteli na Napoli moguće je da bismo ih gledali u tom takmičenju, umesto Ligi Evrope. No, posle ove godine, svi će znati za Alasanea Pleu i Žana Serija…\n10. Sent Etjen 0, Lion 5\nSAINT-ETIENNE, FRANCE – FEBRUARY 22: AS Saint-Etienne fans with flares during the UEFA Europa League Round of 32 second leg match between AS Saint-Etienne and Manchester United at Stade Geoffroy-Guichard on February 22, 2017 in Saint-Etienne, France. (Photo by Christopher Lee/Getty Images)\nI pored svih mečeva koje smo videli tokom 2017. godine, ovaj se ipak izdvaja. Možda i najveći derbi francuskog fudbala video je spektakl kakvom retko imamo prilike da prisustvujemo. Bila je to prava rapsodija gostujućeg tima, predvođenog već pominjanim Nabilom Fekirom.\nLion je stigao do velikog trijumfa nad rivalom uz pomoć Fekirova dva pogotka, ali i golova Marijana, Memfisa Depaja i Traorea. Domaći navijači su toliko teško podneli ovaj poraz, naročito nakon petog primljenog gola, da su u samom finišu prekinuli susret upadom na teren, dok su gostujući igrači gledali kako da se sklone od nevolje. Derbi za pamćenje.\nPrethodni tekstGde su, šta rade? Arsen Venger ih je izabrao za prvi meč!\nSledeći tekstPRELAZNI ROK: Totenhemovo januarsko ažuriranje sa dva vunderkinda, u opticaju i Srbin\nMBAPE RAZMIŠLJA: Siti učinio veliku uslugu Realu\nRASTU ŠANSE PSŽ-A Mbape napada Siti!